title: Esinahka

text: Miehen sukupuolielinten ollessa katseille alttiina, vastakohtana naisten pääosin kehon sisällä sijaitseville sukupuolielimille, saattaa esinahkaan liittyä myös jollain tapaa kastraatioahdistukseen liittyviä mielikuvia tai pelkoja seksuaalisen toiminnallisuuden ja orgasmin keskittyessä juuri terskaan ja esinahkaan. Esinahka voi olla useimmiten ratkaisevassa osassa lapsen ensimmäisissä seksuaalisuuteen liittyvissä itsetyydytyskokemuksissa, mikä saattaa omalta osaltaan edesauttaa ja vahvistaa nuoren kokemusta esinahan ja seksuaalisuuden keskinäisestä nautinnon riippuvuudesta.


title: Esinahka

text: Esinahka ja erityisesti sen terskaan kiinnittävä ihopoimu, frenulum, ovat miehen kehon herkimpiä alueita. Esinahan näkyminen jo sinänsä tai sen vetäminen pois terskan päältä tai sen vetäytyminen siittimen paisuessa erektioon voidaan kokea kiihottavana. Esinahkaa voidaan hyväillä seksuaalisessa kanssakäymisessä. Esinahan vetäminen kireälle alas voi tuottaa joillekin mielihyvää, varsinkin, jos siitin on erektiossa. Itsetyydytyksessä on tavallista, että esinahkaa liu’utetaan käden avulla edestakaisin terskan yli, jolloin esinahan sekä terskan hermopäätteet tuottavat miehelle mielihyvää.


title: Esinahka

text: Heteroseksuaalisessa yhdynnässä esinahka terskan tavoin hankautuu emättimen seinämiä vasten, mikä tuottaa mielihyvää sekä miehelle että naiselle ja samalla vähentää yhdyntään tarvittavan liukasteen määrää siittimen varren liikkuvan ihon toimiessa yhdynnän kitkaa vähentävänä osana. Ympärileikatun siittimen terskan korona vetää emättimen nesteet yhdynnän aikana ulos emättimestä, ja siten voiteleva liukaste siittimen ja emättimen välillä ehtyy ja kitka suurenee.


title: Esinahka

text: Raamatussa esinahka mainitaan useissa kohdissa. Tehdessään liiton profeetta Abrahamin ja tämän jälkeläisten kanssa Jumala vaati heiltä liiton merkkinä esinahan leikkaamista. Abraham oli itse 90-vuotias, kun hänet ympärileikattiin. Myöhemmin Egyptistä lähdön jälkeen syntyneet israelilaiset olivat kuitenkin jääneet ympärileikkaamatta, joten Joosua ympärileikkasi heidät kaikki Esinahkakukkulan luona.


title: Esinahka

text: Ensimmäisen Samuelin kirjan mukaan Israelin kuningas Saul ilmoitti Daavidille, että tämä pääsisi hänen vävykseen tuomalla sata filistealaisten esinahkaa. Daavid tappoi sodassa kaksisataa filistealaista, toi mukanaan heidän esinahkansa ja laski ne kaikki kuninkaan eteen. Saul piti lupauksensa ja antoi hänelle tyttärensä Mikalin vaimoksi. Raamattu ei kerro, mitä Saul teki saamillaan esinahoilla.


title: Veromies

text: Veromies () on Vantaan kaupunginosa Helsinki-Vantaan lentoaseman eteläpuolella, Tuusulanväylän länsipuolella. Etelässä Veromies rajoittuu Pakkalan alueeseen, rajana on Kehä III. Lentoasemantien länsipuolelle on käytössä nimi Virkamies ().


title: Veromies

text: Veromiehen kaupunginosaa on rakennettu 1950-luvulta lähtien erityisesti työpaikka- ja varastoalueena. Alueelta löytyy pienteollisuutta, logistiikkatoimintoja, liike- ja toimistotiloja ja useita hotelleja. Työpaikkoja on jo yli 9 100 (2013 lopussa). Kaupunginosan työpaikoista miltei 40 prosenttia on kaupan alalla.


title: Veromies

text: Asuinrakennukset sijoittuvat toistaiseksi kaupunginosan keskivaiheille lähinnä Pyhtäänkorvenkujan ja Pyhtäänkorventien pohjoispuolelle. Täällä on myös Alvar Aallon suunnittelema 20 asunnon eli kahden Pyttbergetin etelärinnettä kohoavan rivitalon ja näiden väliin jäävän sauna-pesutuparakennuksen muodostama Aerola, Aero Oy:n korjaamohenkilökunnalle suunniteltu ja 1953–1955 rakennettu suojeltu rakennuskokonaisuus. Lähistön muut rakennukset ovat kerrostaloja, joista runsas puolet on rakennettu 2010-luvun alussa. Kaupunginosan asuntojen keskikoko on 55 neliötä, mikä on Vantaan alhaisin lukema. Tämä heijastuu myös alueen ruokakunnissa, joista hieman yli puolet on yhden hengen talouksia. Väestöstä joka neljäs on ulkomaan kansalaisia (2015). Alueen väkiluvun ennakoidaan nousevan noin runsaaseen 1 500 henkeen vuonna 2025. Aluelle ollaan rakentamassa lisää asuntoja ja työpaikkoja tarjoavia tiloja. Elinkeinorakenteen ennakoidaan monipuolistuvan.


title: Veromies

text: Suomen ilmailumuseo sijaitsee kaupunginosassa Karhumäentien varrella. Koulutusta antavat Finnair Flight Academy ja Vantaan kaupungin Vantaan ammattiopisto Varian Aviapoliksen toimipiste (Rälssitie 13). Kehäradan Aviapoliksen rautatieasema palvelee kaupunginosan länsilaidalla, lentoaseman teknisen alueen eteläpuolella ja Tikkurilantien pohjoispuolella. Aseman pohjoisen sisänkäynnin äärellä on myös uusi hotellirakennus. Bussiyhteydet ovat varsin kattavat osin lentoaseman läheisyyden vuoksi.


title: Susikoira

text: Susikoira voi viitata johonkin seuraavista:


title: Ruhollah Khomeini

text: Suurajatollah Sayyid Ruhollah Khomeini (, 24. syyskuuta 1902 Khomein, Persia – 3. kesäkuuta 1989 Teheran, Iran) oli iranilainen šiiapappi ja vuoden 1979 Iranin vallankumouksen uskonnollinen ja poliittinen johtaja. Khomeini tunnetaan Iranissa nimellä imaami Khomeini ja ulkomailla nimellä ajatollah Khomeini.


title: Ruhollah Khomeini

text: Ruhollah Khomeini syntyi 24. syyskuuta 1902 Khomeinissa Iranissa. Hänen sukunimensä oli Mousavi (Mostafavi), jonka hän vaihtoi aikuisena kotikaupunkinsa nimen mukaiseksi Khomeiniksi. Khomeinin isoisä ja isä olivat šiialaisia mullaheja eli uskonoppineita. Isä kuoli kuin Khomeini oli viiden kuukauden ikäinen, ja pojan kasvattivat äiti ja täti, heidän kuoltuaan isoveli.


title: Ruhollah Khomeini

text: Khomeini kävi islamilaisia kouluja ja asettui vuonna 1922 asumaan Qomin kaupunkiin. Shiialainen oppinut ja opettaja Khomeini kirjoitti useita teoksia islamilaisesta filosofiasta, laista ja etiikasta. Hän myös arvosteli maan hallitsijaa, šaahi Mohammad Reza Pahlavia. Khomeini vastusti länsimaisia vaikutteita ja vaati islamilaista puhdasoppisuutta, mikä toi hänelle kannatusta. Khomeini nimitettiin 1950-luvulla ajatollahiksi ja seuraavan vuosikymmenen alussa suurajatollahiksi, ja hän oli noussut yhdeksi Iranin šiiojen ylimmistä johtajista.


title: Ruhollah Khomeini

text: Khomeini arvosteli vuosina 1962–1963 julkisesti sitä, että shaahi oli vähentänyt uskonnollisten kiinteistöjen määrää maareformissa. Hän puhui myös naisten vapautusta vastaan. Khomeinin puheet aiheuttivat hallinnonvastaisia mellakoita ja hänet vangittiin. Khomeini oli vankilassa vuoden ajan ja karkotettiin maasta marraskuussa 1964. Hän asettui šiiojen pyhään kaupunkiin Najafiin Irakissa, mistä hän jatkoi julistustaan šaahin syrjäyttämisen ja Iranin islamilaisen tasavallan perustamisen puolesta. Hän laati maanpaossa ollessaan suunnitelman islamilaisten lainoppineiden johtamasta teokraattisesta hallinnosta, joka korvaisi korruptoituneen maallisen hallinnon.


title: Ruhollah Khomeini

text: Khomeinin vaikutusvalta Iranissa kasvoi voimakkaasti 1970-luvun puolivälissä, kun maassa voimistui šaahin vastainen mieliala. Irakin hallitsija Saddam Hussein karkotti Khomeinin Irakista lokakuussa 1978. Khomeini siirtyi Ranskaan Pariisin esikaupungin Neauphle-le-Château’hun ja äänitti siellä kasetille viestejä, joita hänen kannattajansa esittivät iranilaisille. Iranissa puhkesi suuria mielenosoituksia, lakkoja ja levottomuuksia vuoden 1978 lopulla, ja šaahi pakeni maasta tammikuussa 1979. Khomeini saapui maan pääkaupunkiin Teheraniin 1. helmikuuta 1979 Iranin vallankumouksen johtajan asemassa. Hän nimitti neljä päivää myöhemmin maahan uuden hallituksen ja muutti itse Qomiin maaliskuun alussa. Joulukuussa 1979 järjestetyssä kansanäänestyksessä Iran otti käyttöön uuden perustuslain ja siitä tuli islamilainen tasavalta, jonka elinikäinen poliittinen ja uskonnollinen johtaja Khomeini oli.


title: Ruhollah Khomeini

text: Khomeini ryhtyi määrätietoisesti muuttamaan Irania pappisvaltaiseksi islamilaiseksi valtioksi. Šiialainen papisto laati hallinnon politiikan ja Khomeini teki päätökset tärkeissä asioissa. Aluksi uusi hallinto teloitutti satoja syrjäytetyn hallinnon työntekijöitä ja tukahdutti opposition vangitsemalla tai surmaamalla sen jäsenet. Naiset määrättiin käyttämään huntua, länsimainen musiikki ja alkoholi kiellettiin, ja islamilaiset rangaistukset otettiin käyttöön.


title: Ruhollah Khomeini

text: Ulkopolitiikassaan Khomeini hylkäsi shaahin länsimielisyyden ja suhtautui vihamielisesti niin Yhdysvaltoihin kuin Neuvostoliittoonkin. Iran alkoi myös viedä omaa islamilaista herätystään naapurimaihinsa.


title: Ruhollah Khomeini

text: Marraskuussa 1979 Khomeini määräsi Yhdysvaltain lähetystön työntekijät pidätettäviksi. Heitä pidettiin panttivankeina yli vuoden ajan. Iranin ja Irakin välisessä sodassa 1980–1988 Khomeini vastusti pitkään tulitaukoa, sillä hän halusi syrjäyttää Irakin johtajan Saddamin.


title: Ruhollah Khomeini

text: Khomeini säilytti poliittisen ja uskonnollisen johtajan ja karismaattisen kansanjohtajan asemansa Iranissa koko loppuikänsä. Khomeini kuoli kesäkuussa 1989. Hänen kultakupolisella haudallaan Teheranissa käy edelleen paljon hänen tukijoitaan.


title: Euroopan Grand Prix

text: Euroopan Grand Prix oli Formula 1 -sarjan osakilpailu.


title: Euroopan Grand Prix

text: Se on Sveitsin GP:n ohella ainoa osakilpailu, jota on ajettu samalla nimellä eri maissa. Kaiken kaikkiaan Euroopan GP:tä on ajettu kuudella eri radalla: Baku (Azerbaidžan), Brands Hatch (Iso-Britannia), Donington (Iso-Britannia), Jerez (Espanja), Nürburgring (Saksa) ja Valencia (Espanja).


title: Euroopan Grand Prix

text: Viimeinen kausi jolloin Euroopan GP ajettiin Jerezissä oli 1997. Siitä lähtien se ajettiin Nürburgringin radalla, jonka kilpailu sitä ennen tunnettiin Luxemburgin GP:n nimellä. Kaudesta 2008 kauteen 2012 osakilpailu ajettiin Valencian katuradalla. Kaudella 2013 Euroopan Grand Prix’tä ei ajettu, koska Valencian piti alkaa vuorotella Barcelonan kanssa Espanjan GP:n isännyydestä. Taloudellisistä syistä Valenciassa ei kuitenkaan Espanjan GP:tä ajettu. Kaudella 2016 Euroopan GP teki pikavisiitin MM-sarjan ohjelmaan Bakussa. Seuraavalle kaudelle Bakun osakilpailun nimeksi muutettiin Azerbaidžanin Grand Prix.


title: Etelä-Afrikan Grand Prix

text:
Etelä-Afrikan Grand Prix oli Etelä-Afrikassa järjestetty Formula 1 -sarjan osakilpailu.
Etelä-Afrikan Grand Prix ajettiin 20 kertaa Kyalamin radalla vuosien 1967 ja 1993 välisenä aikana. Kilpailu ajettiin sitä ennen kolme kertaa MM-sarjaan kuuluvana kilpailuna East Londonin moottoriradalla.


title: Etelä-Afrikan Grand Prix

text: Etelä-Afrikan GP oli aikoinaan varsin ainutlaatuinen tapahtuma, sillä Etelä-Afrikka oli 1990-luvulle saakka urheiluboikotissa hallituksen harjoittaman rotuerottelupolitiikan eli apartheidin takia. Etelä-Afrikka ei esimerkiksi saanut ottaa osaa olympialaisiin. F1-sirkus kuitenkin vieraili vuosittain Kyalamissa. Kilpailu putosi kalenterista kauden 1985 jälkeen. Sen jälkeen Kyalamin rataa nykyaikaistettiin, ja siitä tuli hitaampi, lyhyempi ja kompaktimpi. Uusitulla Kyalamin radalla ajettiin kauden 1992 avauskilpailu. Kuljettajille uusi rata ei tarjonnut niin paljon ajamisen iloa kuin vanha. Kyalamissa ajettiin kauden avauskilpailu myös 1993, jonka jälkeen kilpailu putosi jälleen F1-kalenterista. Kyalamin uusitun radan pituus oli 4,261 kilometriä ja kilpailun pituus oli 306,792 kilometriä.


title: Etelä-Afrikan Grand Prix

text: Britti Jim Clark ja itävaltalainen Niki Lauda ovat voittaneet Etelä-Afrikan GP:n kumpikin kolmesti. Kaudella eteläafrikkalainen Jody Scheckter voitti kilpailun ainoana eteläafrikkalaisena. Vuosien 1992 ja 1993 kilpailujen voitot menivät Nigel Mansellille ja Alain Prostille. Etelä-Afrikan GP muistetaan myös Tom Prycen, ja ratavalvoja Jansen Van Vuurenin kuolemista.


title: Etelä-Afrikan Grand Prix

text: Etelä-Afrikan GP:n paluuta on kaavailtu useaan otteeseen, ensimmäisen kerran jo kaudeksi , mutta suunnitelmat kariutuivat randin arvon romahtamiseen. Myöhemmin paluuta suunniteltiin kaudelle , mikä ei kuitenkaan onnistunut, kilpailupaikaksi kaavailtiin alustavasti Kapkaupunkiin rakennettavaa uutta moottorirataa tai rantakeskus Durbanin katurataa. Tämän jälkeenkin Etelä-Afrikka on ilmaissut halunsa isännoidä Formula 1 -osakilpailua aikaisintaan kaudella täysin uudella radalla Kapkaupungissa, jonka piirustuksetkin olivat jo valmiina, tämäkään suunnitelma ei toteutunut.


title: Etelä-Afrikan Grand Prix

text: Etelä-Afrikan Grand Prix 1985 ajettiin 19. lokakuuta Kyalamin vanhalla radalla. Kilpailun voitti britti Nigel Mansell, joka lähti kilpailuun paalupaikalta. Keke Rosberg ajoi kilpailun nopeimman kierroksen.


title: Etelä-Afrikan Grand Prix

text: Etelä-Afrikan Grand Prix 1992 ajettiin 1. maaliskuuta ensimmäistä kertaa Kyalamin uudistetulla moottoriradalla. Kilpailua hallitsi Williams-tallin Nigel Mansell, joka voitti kilpailun paalupaikalta ja ajoi myös kilpailun nopeimman kierroksen. Kilpailun voitto oli Manselille toinen perättäinen Kyalamissa. Kilpailu ajettiin aurinkoisella ja kuivalla kelillä.


title: Etelä-Afrikan Grand Prix

text: Kauden Etelä-Afrikan Grand Prix jäi viimeiseksi Etelä-Afrikan GP:ksi. Ensin kuivan, mutta parin viimeisen kierroksen aikana sateiseksi muuttuneen kelin värittämän kilpailun voiton vei paalupaikalta lähtenyt ranskalainen Alain Prost. Prost ajoi myös kilpailun nopeimman kierroksen. Kilpailussa debytoivat kuljettajat Michael Andretti, Luca Badoer, Fabrizio Barbazza, Rubens Barrichello ja tallit Larrousse ja Sauber.


title: Etelä-Afrikan Grand Prix

text: Lähde:


title: Etelä-Afrikan Grand Prix

text:
"Punataustaiset kilpailut eivät kuuluneet Formula 1:n MM-sarjaan."
Lähde:


title: Britannian Grand Prix

text: Britannian Grand Prix () on perinteinen Britanniassa järjestettävä autokilpailu ja vuodesta 1950 lähtien Formula 1 -sarjan osakilpailu.


title: Britannian Grand Prix

text: Britannian Grand Prix’ta on ajettu Silverstonen, Aintreen ja Brands Hatchin moottoriradoilla.


title: Britannian Grand Prix

text: Britannian Grand Prix sai kunnian olla kaikkien aikojen ensimmäinen Formula 1 -osakilpailu, ja se ajettiin Silverstonessa 13. toukokuuta 1950. Italialainen Giuseppe Farina Alfa Romeollaan otti tuolloin paalupaikan, ajoi kilpailun nopeimman kierroksen ja voitti kilpailun. Vuonna 1957 kilpailun voitti kaksi kuljettajaa, kun sen aikaiset säännöt sallivat auton luovuttamisen keskeyttäneelle tallikaverille.


title: Britannian Grand Prix

text: Viime aikoina on esitetty suunnitelmia kilpailun siirtämiseksi Lontooseen katuradalle.


title: Britannian Grand Prix

text: Suomalaisista kuljettajista osakilpailun ovat voittaneet Mika Häkkinen (2001) ja Kimi Räikkönen (2007).


title: Britannian Grand Prix

text: "Punataustaiset kilpailut eivät kuuluneet Formula 1:n MM-sarjaan."


title: Portugalin Grand Prix

text:
Portugalin Grand Prix oli Portugalissa järjestetty Formula 1 -sarjan osakilpailu.
Portugalin Grand Prix ajettiin kausina – Estorilin moottoriradalla. Kilpailu oli mukana Formula 1 -sarjassa myös 1950- ja 1960-luvuilla, jolloin kilpailu ajettiin Boavistan ja Monsanto Parkin radoilla.


title: Portugalin Grand Prix

text: Menestyksekkäimmät kuljettajat Portugalin Grand Prix’ssä ovat Alain Prost ja Nigel Mansell, molemmat ovat onnistuneet voittamaan kilpailun kolme kertaa. Kilpailun viimeisin voittaja on kanadalainen Jacques Villeneuve.


title: Kasvunrajoitegeeni

text: Kasvunrajoitegeeni eli tuumorisuppressorigeeni on geeni, joka ehkäisee monisoluisen eliön solua muuttumasta kasvainsoluksi. Kasvunrajoitegeenin mutaatio tai deleetio lisää kasvaimen synnyn todennäköisyyttä. Kasvunrajoitegeeni on tässä mielessä samanlainen kuin onkogeeni, mutta sen kasvaimia aiheuttavat mutaatiot hävittävät geenin toiminnan ("loss-of-function"-mutaatio).


title: Kasvunrajoitegeeni

text: Kasvunrajoitegeenien tuottamat proteiinit joko rajoittavat solun lisääntymistä tai edesauttavat vaurioituneen solun apoptoosia tai molempia. Kasvunrajoitegeenien mutaatiot liittyvät voimakkaasti syövän syntyyn.


title: Lehti

text: Lehti tarkoittaa seuraavia asioita:


title: Naturalis historia

text: Naturalis historia on Plinius vanhemman ainoa säilynyt teos. Se valmistui vuonna 77, kaksi vuotta ennen Plinius vanhemman kuolemaa. Tekijä omisti sen ystävälleen Titukselle, josta hiukan myöhemmin tuli keisari. Plinius vanhempi kertoo johdannossaan teoksen koostuvan yli 20 000 eri aiheesta, jotka ovat peräisin sadalta eri auktorilta sisältäen hänen omia havaintojaan. Teos onkin tyylillisesti jopa assosioiva kokoelma aiheita, jotka sattuivat kiinnostamaan tekijää. Se sisältää paljon sen ajan tietoa muun muassa eläimistä, kasveista ja maantieteistä. Muita teoksen aiheita ovat muun muassa tähtitiede, meteorologia, lääketiede, antropologia ja maanviljely. "Naturalis historia" -teoksessa tieteeseen sekoittuu kritiikittömästi aineksia tarinoista ja taikauskosta. Teosta ei ole julkaistu suomeksi.


title: Naturalis historia

text: Teoksesta on säilynyt 37 kirjaa. Säilyneiden kirjojen sisältö.


title: Giuseppe Farina

text: Emilio Giuseppe "Nino" Farina (30. lokakuuta 1906 Torino, Italia – 30. kesäkuuta 1966 Aiguebelle, Ranska) oli italialainen autourheilija ja ensimmäinen virallisen F1-sarjan maailmanmestari. Hänen lempinimensä oli "Torinon herrasmies".


title: Giuseppe Farina

text: Farina aloitti kilpailemisen Grand Prix -autoilla 1930-luvun aikana. 1930-luvun lopulla Farina voitti useita Grand Prix -ajoja, ja häntä pidetäänkin aikansa parhaimpiin lukeutuvana kuljettajana. Hänen "suorakätistä" ajotyyliään kopioitiinkin useasti.


title: Giuseppe Farina

text: Kun FIA ilmoitti aloittavansa Formula 1 -luokalle oman maailmanmestaruussarjansa, Farina ilmoittautui mukaan ja sai alleensa Alfa Romeo Tipo 159 F1-auton. Farina voitti kaikkien aikojen ensimmäisen Formula 1 -kilpailun, Britannian Grand Prix'n Silverstonessa 13. toukokuuta 1950. Farina voitti ensimmäisen F1-kauden aikana kolme osakilpailua ja nousi ensimmäiseksi F1-maailmanmestariksi 30 pisteellään.


title: Giuseppe Farina

text: Seuraavan vuoden Farina ajoi vielä Alfa Romeolla mutta ei onnistunut uusimaan mestaruuttansa vaan jäi neljänneksi MM-taulukossa Juan Manuel Fangion voitettua mestaruuden.


title: Giuseppe Farina

text: Vuoden 1952 MM-sarjaan Farina vaihtoi tallikseen Ferrarin ja hätyytteli kärkisijoja pitkin kautta mutta ei onnistunut voittamaan kertaakaan kauden aikana. Farina sijoittui MM-sarjassa toiseksi, kautta ylivoimaisesti hallinneen Alberto Ascarin jälkeen, joka voitti kuusi kahdeksasta MM-sarjan GP-lähdöstä.


title: Giuseppe Farina

text: Farina sijoittui vielä kaudella 1953 kolmanneksi MM-taulukossa, mutta kaksi seuraavaa kautta jäivät lyhyiksi. Farina ajoi vuonna 1954 2 osakilpailua ja vuonna 1955 kolme GP-lähtöä mutta ei saavuttanut enää mainittavaa menestystä kilpailuissa.


title: Giuseppe Farina

text: Vuonna 1956 Giuseppe Farina yritti osallistua Indianapolis 500 -ajoihin mutta mursi solisluunsa Monzassa ajetussa F1-kilpailussa. Farina kuitenkin yritti vielä osallistua Indy 500:een mutta luopui kilpailemisesta lopullisesti, kun hänen tallitoverinsa sai surmansa harjoitellessaan Farinan autolla.


title: Giuseppe Farina

text: Farina tunnettiin aikaisissa F1-lähdöissään jo erittäin huomattavana kilpakuljettajana ja moni pani merkille hänen älykkään ajotyylinsä. Farina tunnettiin myös kanssakilpailijoistaan piittaamattomana kuljettajana ja oli osallisena kahdessa F1-kuolonkolarissa vuosina 1936 ja 1938. Kaikkien myöhäisen F1-uransa aikana kokeneiden loukkaantumisiensa jälkeen Farina sai surmansa vuonna 1966, kun hänen autonsa syöksyi tieltä Ranskan Chambéryssa hänen ollessa matkalla seuraamaan Ranskan GP:tä.


title: Peyton Place (televisiosarja)

text: Peyton Place oli saippuaooppera, jota esitettiin ABC-televisiokanavalla Yhdysvalloissa vuosina 1964–1969. Sarja perustui Grace Metaliousin vuonna 1956 kirjoittamaan kirjaan "Kaupunki nimeltä Peyton Place" ja siitä vuonna 1957 tehtyyn elokuvasovitukseen "Peyton Place – vihan tyyssija". "Peyton Place" kertoi Uudessa-Englannissa sijaitsevan kuvitteellisen pikkukaupungin ihmisten elämästä. Sarjan henkilöt edustivat pääosin yhteiskunnan ns. ylempää keskiluokkaa. Sarjaa tehtiin kaikkiaan 514 jaksoa.


title: Peyton Place (televisiosarja)

text:
Sarja esitettiin myös Suomessa televisiossa ensin TV1:ssä muutama jakso vuonna 1965 nimellä "Pikkukaupungissa tapahtuu". Se ei silloin vielä saanut tuulta siipiensä alle. Vasta 1960–1970-lukujen vaihteessa MTV:n esittämänä siitä tuli menestyssarja Suomessa. Esimerkiksi 9. huhtikuuta 1969 lähetetty jakso sai 1,7 miljoonaa katsojaa ja saavutti näin 45 prosenttia Suomen yli 12-vuotiaasta väestöstä.
Se oli ensimmäinen Suomessa esitetty suosittu yhdysvaltalainen saippuasarja.


title: Peyton Place (televisiosarja)

text: Pilapiirtäjä Kari Suomalaisen mukaan Peyton Placen suosio oli aikanaan uusi ilmiö suomalaisten arjessa: "Keskiviikkoiltoina keräännyttiin hartaina televisioiden ääreen seuraamaan Peyton Place -sarjaa, kaikkien aikojen suosituinta sarjaohjelmaa. Sen takia siirrettiin vierailuja ja lähdettiin kesken kokouksista. Seuraavana aamuna varsinkin naisväki keskusteli innokkaasti ja asiantuntevasti Peyton Placen mutkikkaiden ihmissuhteiden viimeisistä käänteistä."


title: Peyton Place (televisiosarja)

text: Keskeisiä näyttelijöitä sarjassa olivat Mia Farrow (Allison McKenzie), Ryan O’Neal (Rodney Harrington), Barbara Parkins, Dorothy Malone ja Ed Nelson.


title: Peyton Place (televisiosarja)

text: Reijo Lehtonen kirjoitti "Filmihullu"-lehdessä vuonna 1969, että sarja tarjoaa keskiluokkaiselle katsojakunnalle monia mahdollisuuksia samastumiseen. Sen henkilöt edustavat psykologisesti tiettyä ihannetta, jonka rikkominen aiheuttaisi hahmoihin sattumanvaraisuutta ja siten sekoittaisi selkeän tarinan. Tarinan juoni ei ole alku-loppu-rakenteen mukainen vaan päättymätön tapahtumasarja. Vuorosanat ovat kliseemäisiä ja niiden tarkoituksena on vahvistaa kuvan tarjoamaan viestiä. Lehtosen mukaan sarja vie katsojan pois omasta olohuoneesta sellaiseen todellisuuteen, jonka hän voi tunnistaa tavoiteltavaksi todellisuudeksi.


title: Varisto (matematiikka)

text: Klassisessa algebrallisessa geometriassa (ja myös jossain määrin modernissa algebrallisessa geometriassa), tutkimuksen pääkohteena ovat algebralliset varistot. Affiini algebrallinen varisto määritellään jaottomaksi algebralliseksi joukoksi kunnassa formula_1. Algebrallinen joukko formula_2:ssä määritellään polynomien kokoelman nollakohtien joukoksi, missä polynomin kertoimet ovat algebrallisesti suljetussa kunnassa formula_1. Sitä kutsutaan jaottomaksi, jos häviävien polynomien ideaali on pääideaali. Polynomirenkaan tekijärengas on affiinin algebrallisen variston koordinaatistorengas. Se on kokonaisalue koska se on alkuideaalin tekijärengas. Projektiivinen algebrallinen varisto on affiinin variston sulkeuma projektiivisessa avaruudessa. Näillä määritelmillä pääsee jo hyvään alkuun algebrallisen geometrian opettelussa.


title: Varisto (matematiikka)

text: Jatkaakseen pidemmälle, tarkemmin sanoen ajattelemalla varistoja ei-algebrallisesti suljettujen kuntien yli, tarvitaan joitakin muutoksia määritelmään. Nykyinen variston käsite on huomattavasti abstraktimpi kuin yllä oleva, vaikka määritelmät yhtyvätkin algebrallisesti suljetuissa kunnissa. "Abstrakti algebrallinen varisto" on erityisesti skeema. Skeema on lokaalisti rengasmainen avaruus siten, että skeeman kullakin pisteellä on ympäristö, joka on isomorfinen renkaan spektrin kanssa. Siten varisto on skeema, jonka rakenteellinen lyhde on "K"-algebrojen lyhde, jossa jokainen rengas "R" on äärellisesti viritetty "K"-algebra, ts. polynomialgebrojen tekijäalgebra pääideaalin suhteen.


title: Varisto (matematiikka)

text: Määritelmä toimii kaikissa kunnissa "K". Se mahdollistaa affiinien varistojen liimaamisen ilman, että tarvitsee huolehtia siitä, voidaanko saatu struktuuri upottaa johonkin projektiiviseen avaruuteen. On olemassa joitakin mielenkiintoisia variston osaluokkia. Projektiivinen varisto on varisto, joka on upotettu projektiiviseen avaruuteen. Täydellinen varisto on varisto siten, että jokainen kuvaus avoimelta osajoukolta epäsingulaariseksi käyräksi voidaan yksikäsitteisesti jatkaa koko käyräksi. Jokainen projektiivinen varisto on täydellinen, mutta ei päinvastoin.


title: Varisto (matematiikka)

text: Näitä varistoja kutsutaan 'Serren varistoiksi', koska Serren paperi FAC lyhdekohohomologiassa oli kirjoitettu näitä varistoja varten. Ne ovat tyypillisiä objekteja, joista aloittaa algebrallisen geometrian tutkiminen, vaikkakin yleisempiäkin objekteja on käytetty algebrallisen geometrian perusteissa.


title: Varisto (matematiikka)

text: Yksi tapa yleistää on sallia algebrallisten joukkojen olevan jaollisia joukkoja (jolloin kunta "K" ei ole algebrallisesti suljettu), jolloin renkaat "R" eivät ole välttämättä kokonaisalueita. Tämä ei ole teknisesti suuri askel. Paljon tärkeämpää on sallia nilpotentit renkaat lyhteissä. Nilpotentin täytyy olla 0. Jos nämä sallitaan, niin koordinaatistorenkaita ei voida ajatella koordinaatistofunktioiksi.


title: Varisto (matematiikka)

text: Kategoriateorian mielessä nilpotentit täytyy sallia, sillä tällöin varistoille saadaan äärelliset raja-arvot. Geometrisesti tämä tarkoittaa sitä, että hyvien kuvausten säikeissä täytyy olla infinitesimaalinen struktuuri.


title: Toleman

text: Toleman oli vuosina – toiminut Formula 1 -talli, joka osallistui yhteensä 70 F1-osakilpailuun ja saavutti 26 pistettä, 3 palkintokorokesijoitusta ja yhden paalupaikan, sekä kaksi kilpailun nopeinta kierrosta.


title: Toleman

text: Koko toimintansa ajan Toleman käytti Hartin turbomoottoreita. Ensimmäisenä toimintavuotenaan F1:ssä tallin kuljettajat karsiutuivat kaikista kilpailuista, pois lukien Italian osakilpailu ja kauden viimeinen kisa Las Vegasissa. Seuraavalla kaudella Tolemanit pääsivät jo useammin lähtöruudukkoon, mutta autojen ongelmana oli epäluotettavuus ja kauteen mahtui vain kaksi maaliinpääsyä ja yksi kilpailun nopein kierros. Kaudella talli keräsi jo 10 pistettä, ja seuraavalla kaudella 16 pistettä. tallin toiseksi kuljettajaksi tuli Britannian F3-sarjasta Ayrton Senna, joka oli lähellä voittaa sateisen Monacon GP:n (hän ajoi myös kilpailun nopeimman kierroksen). Senna saavutti tallin kaikki kolme palkintosijaa. Kaudeksi 1985 tallin autot maalattiin Benettonin väreihin, ja seuraavana vuonna tallin nimikin muuttui Benettoniksi. Viimeisellä kaudellaan 1985 Toleman ei voinut osallistua kolmeen ensimmäiseen kisaan lainkaan, koska siltä puuttui rengassopimus, mutta Spirit-tallin oston myötä Toleman sai rengassopimuksen ja pystyi osallistumaan loppukauden kisoihin (talli ei kerännyt yhtään pistettä). Nüburgringillä ajetussa Saksan GP:ssä italialainen Teo Fabi saavutti kuitenkin tallin ainoaksi jääneen paalupaikan, mutta joutui keskeyttämään kilpailun kytkinongelmien vuoksi.


title: Toleman

text: Lihavoitu merkitsee paalupaikkaa ja "kursivoitu" kilpailun nopeinta kierrosta.


title: Ankkarock

text: Ankkarock oli jokavuotinen, useimmiten elokuun alussa järjestettävä rock-festivaali Vantaan Korsossa. Tapahtuma alkoi vuonna 1989 ilmaiskonserttina eikä tapahtumassa ollut ikärajaa. Ensimmäisen vuoden esiintyjiä olivat mm. Clifters, Freud Marx Engels & Jung ja Miljoonasade. Ankkarock muuttui maksulliseksi vuodesta 1999 lähtien.


title: Ankkarock

text: Ankkarockin järjestelyistä vastasi Vantaan Festivaalit Oy ja tapahtuman promoottorina toimi myös Tavastia-klubin silloinen johtohahmo Juhani Merimaa. Vuodesta 2001 Vantaan festivaalit ryhtyi vastaamaan myös Ruisrockin järjestelyistä. Viimeinen Ankkarock järjestettiin vuonna 2010.


title: Ankkarock

text: Vuonna 2006 Ankkarockissa oli pääesiintyjänä suomalainen metal-yhtye Children of Bodom. Muita esiintyjiä olivat muun muassa Ministry (USA), Egotrippi, Teräsbetoni, Hanoi Rocks, Amorphis, Tik Tak, Flogging Molly (USA/IRL) ja The Rasmus, jonka alun perin piti esiintyä lauantaina, mutta matkustusongelmien vuoksi joutui jäämään Färsaarille ja esiintyi vasta sunnuntaina. Yleisöä kävi viikonlopun aikana vuonna 2006 lähes 40 000 henkeä, joka on ennätys sinä aikana, kun Ankkarock on ollut maksullinen.


title: Ankkarock

text: Vuonna 2007 Ankkarockissa kävi kahden päivän aikana yhteensä 31 000 henkeä. Lippujen myynnissä kokeiltiin ensimmäisen kerran myös tekstiviestilippuja, joita myytiin yli tuhat kappaletta.


title: Ankkarock

text: Vuonna 2008 Ankkarockissa vieraili 30 500 ihmistä, 17 000 lauantaina ja 13 500 sunnuntaina.


title: Ankkarock

text: Vuonna 2008 Ankkarockin yksi pääesiintyjä oli kotimainen HIM, joka esiintyi Ankkarockissa monen vuoden tauon jälkeen.


title: Ankkarock

text: Joka vuosi valittiin yksi Ankkarockin esiintyjistä edustamaan festivaalia piirrettynä ankka-hahmona. Ankkoina olivat mm. Don Huonot (2010), Maija Vilkkumaa (2009) Jouni Hynynen (2008), Toni Wirtanen (2007), PMMP (2006), Tarja Turunen (2005), Lauri Ylönen ja Ville Valo.


title: Ankkarock

text: Ajankohta: 14.−15. elokuuta 2010


title: Ankkarock

text: Kotimaiset esiintyjät:


title: Ankkarock

text: Ulkomaiset esiintyjät:


title: Ankkarock

text: Ajankohta: 1.−2. elokuuta 2009


title: Ankkarock

text:
Kotimaiset esiintyjät:Ulkomaiset esiintyjät:
Ajankohta: 2.−3. elokuuta 2008


title: Ankkarock

text: Kotimaiset esiintyjät:Ulkomaiset esiintyjät:


title: Ankkarock

text: Ajankohta: 4.−5. elokuuta 2007


title: Ankkarock

text: Ajankohta: 5.−6. elokuuta 2006


title: Ankkarock

text: Ajankohta: 6.−7. elokuuta 2005


title: Seattle

text: Seattle on Yhdysvaltain Washingtonin osavaltiossa sijaitseva kaupunki. Kaupunki sijaitsee 180 kilometriä Kanadan ja Yhdysvaltojen rajalta etelään. Kaupungin väkiluku on vuoden 2013 väestönlaskennan mukaan 652 405 ja koko suurkaupunkialueella asuu 3,6 miljoonaa ihmistä.


title: Seattle

text: Seattle on Yhdysvaltojen luoteisosan suurin kaupunki ja yksi koko Yhdysvaltojen suurimmista kaupunkikeskuksista. Se sijaitsee Pugetin salmen rannalla ja toimii tärkeänä Aasiaan ja Alaskaan suuntautuvan meri- ja lentoliikenteen keskuksena.


title: Seattle

text: Seattle on tunnettu grunge-musiikin, kitarasuuruuden Jimi Hendrixin, Boeingin, Starbucksin sekä komediasarja Frasierin ja draamasarja Greyn Anatomian kotikaupunkina. Kaupungin virallinen lempinimi on "Emerald City" (smaragdikaupunki) kaupunkia ympäröivien ikivihreiden puiden mukaan, mutta lempinimi "Rain City" (sateinen kaupunki) on myös yleinen.


title: Seattle

text: Seattle nimettiin Duwamish- ja Suquamish-heimojen johtajan Noah Sealthin mukaan. Ennen tätä kaupunki tunnettiin nimellä Duwamps tai Duwumps. Kaupunki sai alkunsa 1850-luvulla ja kaupungin statuksen vuonna 1869.


title: Seattle

text: 1800-luvulla kaupungin talous perustui puutavaran ja muiden alueen luonnonvarojen kauppaan. Sen elinkeinorakenne monipuolistui 1900-luvun alkupuolella teollisuuden, elintarviketuotannon, pankki- ja vakuutusalan ja liikenteen alueille. Toisen maailmansodan jälkeen elektroniikkateollisuus ja sen lähialat, etenkin ohjelmistotuotanto, ovat kasvaneet kovasti.


title: Seattle

text: Seattle kasvoi nopeasti 1900-luvun lopussa. Sinne muutti ammattitaitoista työväkeä sekä muualta maailmasta että laman uhkaamasta eteläisestä Kaliforniasta.


title: Seattle

text: Seattlen kaupungin tunnetuin maamerkki on Space Needle. Torni rakennettiin vuoden 1962 maailmannäyttelyä varten. Tämä 184 metriä korkea Seattlen ja Yhdysvaltojen luoteisosien tunnus on Näsinneulan yksi esikuva.


title: Seattle

text: Tunnettuja urheiluseuroja:


title: Seattle

text: Maailmankuulu kitarasankari Jimi Hendrix on kotoisin Seattlesta. Rockyhtye Heart perustettiin Seattlessa. 1980-luvun loppupuolella grungen syntyessä oli sen tärkeänä keskustana Seattle. Muun muassa Nirvana, Alice in Chains, Soundgarden ja Pearl Jam olivat kaikki kotoisin tästä kaupungista. Myös nykyinen Guns n' Roses -basisti Duff McKagan on kotoisin Seattlesta. Rap-artisti Macklemore on kotoisin Seattlesta.


title: Tujoni

text: Tujoni (CHO) on kemiallinen yhdiste, jonka leimahduspiste on 64 °C. Se on antiseptinen, väritön, voimakkaan hajuinen neste. Tujoni on ketoni, jolla on kaksi stereoisomeeristä muotoa: α-tujoni (CAS 546-80-5) ja β-tujoni (CAS 471-15-8). Tujoni ei liukene veteen, mutta etanoliin ja dietyylieetteriin kylläkin.


title: Tujoni

text: Tujonia on muun muassa absintissa, noin 1,8–6 mg/l. Lisäksi sitä käytetään aromiaineena elintarvikkeissa. Sen on aiemmin sanottu aiheuttavan epilepsiaa ja hallusinaatioita, mutta väite on nykyisin kyseenalaistettu.


title: Tujoni

text: Kasveissa tujonia on muun muassa salviassa ja koiruohossa sekä tuijapuissa, joista se on saanut nimensäkin. Koska monia tujonia sisältäviä kasveja käytetään mausteina ja rohdoksina, Euroopan neuvosto on määritellyt suurimman turvallisen tujoniannoksen ja määritellyt erilaisten juomien suurimman sallitun tujonipitoisuuden.


title: Dyykkaus

text: Dyykkaus (joskus myös roskisdyykkaus) on toimintaa, jossa kerätään erilaisia tarpeellisia asioita roska-astioista. Dyykkaaja voi etsiä roskiksista esimerkiksi lehtiä, ruokaa, vaatteita, pulloja tai muuta käyttökelpoista tavaraa.


title: Dyykkaus

text: Sana "dyykata" tulee ruotsin kielen sukeltamista tarkoittavasta sanasta "dyka".


title: Dyykkaus

text: Vanhoja lehtiä kerätään lehtienkeräyspisteistä. Samalla kun ihmiset vievät vanhat lehtensä keräykseen, he saattavat napata mukaansa päällimmäisiä heitä kiinnostavia lehtiä.


title: Dyykkaus

text: Ruokaa dyykataan ruokakauppojen tai ravintoloiden roska-astioista. Kaupat heittävät ruoan roskiin yleensä poistamatta sitä pakkauksesta. Koska ne eivät saa myydä ruokaa parasta ennen -päivän jälkeen, pois heitetty ruoka on yleensä syötävissä tai jopa tuoretta. Parasta ennen -merkintöjä saatetaan jopa manipuloida myynnin edistämiseksi. Roskiin heittämisen syynä voi olla myös pakkauksen rikkinäisyys tai virheellisyys, säilytystilan puute, tai haluttomuus myydä sesonkituotteita väärään aikaan (esimerkiksi joulukinkkuja joulun jälkeen). Useat kaupat saavat uuden erän vihanneksia kerran viikossa ja heittävät vanhat pois, vaikka ne olisivat vielä tuoreita.


title: Dyykkaus

text: Jotkut kaupat eivät pidä siitä, että heidän roskakorejaan tongitaan ja ovat siksi laittaneet jäteastiat lukkojen tai aidan taakse. Jotkut kaupoista suhtautuvat asiaan kuitenkin välinpitämättömästi eivätkä lukitse jäteastioita. Monet kauppaketjut ovat ottaneet käyttöön puristinsäiliöt, jotka tiivistävät roskat niin, ettei niihin pääse käsiksi.


title: Dyykkaus

text: Vaatteita ja tavaroita löytää erityisesti kirpputorien ja vanhojen tavaroiden myymälöiden roskakoreista. Siellä voi olla ehjiä tavaroita, joita entinen omistaja ei tarvitse. Monesti käyttökelpoisia, toimivia ja jopa hyväkuntoisia ja rahanarvoisia tavaroita (kuten huonekaluja ja elektroniikkaa) löytää myös tavallisten asuintalojen roskakatosten alta. Syynä tähän on usein se, että uuteen asuntoon muuttavat asukkaat katsovat vanhojen tavaroidensa myymisestä tai mukana raahaamisesta olevan liikaa vaivaa, joten ne päätyvät roskikseen.


title: Dyykkaus

text: Pullojen keräämistä roskakoreista ja lasinkeräyspisteistä harrastetaan yleisesti. Erityisesti vilkkaissa paikoissa näkyy välillä roska-astioihin kurkkijoita, jotka etsivät palautuspulloja, joista saa rahaa. Pullojen noukkimiseen jotkut käyttävät työkalua jota nimitetään "roskapihdeiksi", se on kehitetty alun perin roskien poimimiseen. Siinä on varsi, jonka päässä on pinsettiotetta käyttävä haarukka jolla jolla pulloon tartutaan ja nostetaan se pois lasinkeräysastiasta, myös omatekoisia virityksiä putkesta jonka sisään on pujotettu naru jonka päässä on lenkki käytetään.


title: Dyykkaus

text: Tietokoneita ja muuta elektroniikkaa voi myös löytää roskiksesta. Ihmiset toimittavat yleensä vanhat tietokoneensa roska-astioihin tai kaatopaikalle eivätkä kierrätyskeskuksiin. Tietokoneita dyykataan niiden korkean hinnan takia myyntiin. Myös tietokoneharrastajat dyykkaavat tietokoneita omiin projekteihinsa, jopa käyttökoneiksi tai servereiksi. Kierrätyskeskuksiin viedyt laitteet muuttuvat kierrätysliikkeen omaisuudeksi, eikä niitä saa laillisesti dyykata.


title: Dyykkaus

text: Tavaran kaivaminen roska-astiasta ja sen ottaminen omaan käyttöön ei ole varkaus, kun taas esimerkiksi tavaran ottaminen keräyslaatikosta puolestaan on rikos. Toisinaan dyykkaus voidaan mieltää varastamiseksi, koska kaupat pitävät roskiksien sisältöä omaisuutenaan ja koska liikkeet saattavat menettää myös asiakkaita dyykkaamisen seurauksena. Jos roskasäiliöt kuuluvat jätehuoltoyhtiölle ovat jätteet kuitenkin sen omaisuutta, ei kaupan. Jätehuoltoyhtiöt ovatkin joskus vedonneet kannanotoissaan jätteen omistusoikeuteen ja tulojen menetykseen.


title: Dyykkaus

text: Laitonta on myös rikkoa kaupan omaisuutta, kuten lukkoja, roska-astioita tai portteja tai tehdä niistä helpommin avattavia. Laillista ei ole myöskään sotkea jäteastian ympäristöä.


title: Dyykkaus

text: Roskisdyykkaus liittyy läheisesti myös freeganismiksi kutsuttuun elämäntapaan, jossa pyritään toisten hukkaan heittämien tarvikkeiden käytöllä minimoimaan omaa osuutta ympäristön kuormittamisesta. Freeganismi on sanana muunnelma veganismi-käsitteestä, ja monet freeganit kieltäytyvätkin esimerkiksi syömästä eläinperäistä ruokaa, jos se on ostettua eikä esimerkiksi dyykattua. Perusteluna on se, että ostaminen tukee eettisesti arveluttavia aloja toisin kuin jätteen kierrätys.


title: Diogenes

text: Diogenes ( ’Zeus-syntyinen’) on kreikkalainen nimi, joka kuuluu muun muassa seuraaville historiallisille henkilöille:


title: Histoni

text: Histoni on merkittävin kromatiinissa esiintyvä proteiini, jonka ympärille DNA kiertyy muodostaen nukleosomeja. Histoneita ei esiinny bakteereilla mutta kylläkin joillain arkeilla.


title: Histoni

text: Histonin ydin koostuu neljästä eri proteiinista (H2A, H2B, H3, H4), joita on kutakin kaksi, sekä H1-proteiinista. H3 ja H4 proteiinit muodostavat tetrameerin, ja H2A ja H2B muodostavat kaksi identtistä dimeeriä. Histoni on hieman lieriön muotoinen. Sen korkeus on 6 nm ja halkaisija 11 nm. Histonin massa on 132 kilodaltonia


title: Histoni

text: Histonien paikka kromosomissa ei ole täysin sattumanvarainen, vaan sitä ohjaavat geenisekvenssi ja kromosomin rakenne. Histonit pysyvät kiinni DNA:ssa myös transkription aikana, paitsi jos transkriptio on erittäin voimakasta.


title: Histoni

text: Muut paikat, joissa DNA:ssa ei ole histoneja, ovat rakenteellisesti merkittäviä. Ne voivat olla muun muassa promoottoreita, muita transkription säätelytekijöitä, replikaation aloituspaikkoja tai sentromeerejä. Näissä paikoissa DNA:han kiinnittyneet proteiinit ovat syrjäyttäneet histonit.


title: Histoni

text: Histonien asetylointi ja deasetylointi on geenin ekspression säätelytekijä. Deasetylointi liittyy transkription aloituksen estämiseen.


title: Kauris (tähdistö)

text: Kauris (latinaksi "Capricornus", tarkoittaa sarvellista vuohta) on yksi eläinradan tähdistöistä. Se sijaitsee Vesimiehen, Kotkan, Etelän kalan ja Mikroskoopin tähdistöjen lähellä. Tähtikuvio muistuttaa kolmiota, jonka kulmat muodostavat Giedi (α), Deneb Algedi (δ) ja ω Capricorni.


title: Australian Grand Prix

text: Australian Grand Prix on Australiassa järjestettävä Formula 1 -sarjan osakilpailu, jota on ajettu Adelaiden (–) ja Melbournen (–) katuradoilla.


title: Australian Grand Prix

text: Australian Grand Prix on kuulunut ennen Formula 1 -sarjaa muun muassa Tasman Series -sarjaan. Mielenkiintoinen fakta on se, että Adelaidessa ajettaessa osakilpailu on ollut kauden viimeisenä, ja Melbournessa ajettaessa yleensä ensimmäisenä. Melbournen katuradalla pituutta on 5,303 kilometriä ja kilpailussa ajetaan 58 kierrosta.


title: Australian Grand Prix

text: Suomalaiskuljettajista Australian Grand Prix’n ovat voittaneet Keke Rosberg Adelaidessa 1985 ja Melbournessa Mika Häkkinen 1998 sekä Kimi Räikkönen 2007 ja 2013.


title: Australian Grand Prix

text: Häkkinen joutui myös erittäin pahaan onnettomuuteen viimeisessä Adelaidessa ajetussa osakilpailussa vuonna 1995.


title: Australian Grand Prix

text: Ensimmäinen Melbournessa ajettu Formula 1 -kilpailu jäi historiaan muun muassa siitä, että ensimmäistä kilpailuaan ajanut kanadalainen Jacques Villeneuve onnistui ajamaan Williamsillaan paalupaikalle.


title: Australian Grand Prix

text: Villeneuve onnistui pitämään kärkipaikan lähdön jälkeen ja johti Formula 1 -uransa ensimmäistä kilpailua, kunnes hänen autoonsa tuli tekninen vika, minkä seurauksena hänen tallikaverinsa Damon Hill onnistui ohittamaan hänet. Hill ajoi kilpailun voittoon ja hänestä tuli näin ensimmäinen kyseisellä radalla voittanut kuljettaja.


title: Australian Grand Prix

text: Kauden 1997 kilpailussa hallitseva maailmanmestari Damon Hill joutui keskeyttämään jo lämmittelykierroksella auton hyydyttyä radan varteen. Hän olisi lähtenyt kilpailuun lähtöruudusta 20.


title: Australian Grand Prix

text: Paalupaikalla oli edellisvuoden tapaan Jacques Villeneuve. Hänen kilpailunsa kuitenkin päättyi lyhyeen, kun hän kolaroi ensimmäisessä mutkassa Eddie Irvinen ja Johnny Herbertin kanssa. Kilpailun voittoon ajoi McLarenin David Coulthard, joka katkaisi McLarenin kolme kautta kestäneen voitottoman putken.


title: Australian Grand Prix

text: Kauden 1998 kilpailu oli McLarenin Mika Häkkisen ja David Coulthardin täydellistä hallintaa. Aika-ajoissa he valtasivat kaksi ensimmäistä ruutua ja kilpailussa he ohittivat kaikki muut vähintään yhdellä kierroksella. Häkkinen ajoi kilpailun voittoon noin seitsemän sekunnin kymmenyksen erolla tallikaveriinsa, vaikka hän ajoi varikon läpi luullessaan, että hänen pitäisi tehdä varikkopysähdys. Maaliin ajoi vain yhdeksän kuljettajaa.


title: Australian Grand Prix

text: Kilpailu oli Esteban Tuerolle ja Toranosuke Takagille uran ensimmäinen.


title: Australian Grand Prix

text: Kauden 1999 kilpailun lähtö myöhästyi, kun Rubens Barrichellon ja Johnny Herbertin autoissa syttyi tulipalo. Barrichello lähti kilpailuun vara-autolla, mutta Herbert ei startannut ollenkaan. Kilpailu ei sujunut McLarenin kannalta lähimainkaan samalla tavalla kuin viime kauden kilpailu, kun Häkkinen ja Coulthard joutuivat keskeyttämään, Coulthardin ajettua 13 ja Häkkisen ajettua 21 kierrosta.


title: Australian Grand Prix

text: Kilpailun voittoon ajoi pohjoisirlantilainen Eddie Irvine, jolle voitto oli uran ensimmäinen. Kilpailussa maaliin ajoi taas vähän kuljettajia, tällä kertaa vain kahdeksan.


title: Australian Grand Prix

text: Kauden 2000 kilpailu oli Ferrari-tallin hallintaa. Michael Schumacher voitti runsaan 11 sekunnin erolla tallikaveriinsa Barrichelloon. Molemmat McLarenit keskeyttivät moottoririkkoon. Mika Salo olisi sijoittunut kuudenneksi, mutta hänet hylättiin, koska hänen autonsa etusiipi ei ollut sääntöjen mukainen.


title: Australian Grand Prix

text: Kauden 2001 kilpailu oli Kimi Räikköselle, Fernando Alonsolle, Juan Pablo Montoyalle ja Enrique Bernoldille uran ensimmäinen.


title: Australian Grand Prix

text: Kilpailun voitti Michael Schumacher vajaan kahden sekunnin erolla toiseksi ajaneeseen Coulthardiin.


title: Australian Grand Prix

text: Ratavirkailija Graham Beveridge kuoli kilpailussa Ralf Schumacherin ja Jacques Villeneuven kolarin seurauksena saamiinsa vammoihin. Hän oli kuollessaan 52-vuotias.


title: Australian Grand Prix

text: Vuonna 2006 käydyn kilpailun voitti Renault’n Fernando Alonso. Toiseksi sijoittui Kimi Räikkönen vain vajaan kahden sekunnin erolla Alonsoon.


title: Australian Grand Prix

text: Vuonna 2007 Kimi Räikkönen voitti Ferrarillaan kilpailun suvereenisti ennen kaksinkertaista maailmanmestaria Fernando Alonsoa. Kolmanneksi kilpailussa ajoi tulokaskuljettaja Lewis Hamilton McLarenillaan.


title: Australian Grand Prix

text: Vuonna 2008 kilpailun voitti Lewis Hamilton, ennen toiseksi tullutta Nick Heidfeldia. Nico Rosberg oli kolmas.


title: Australian Grand Prix

text: Keskeytysten sävyttämässä kilpailussa pääsi virallisesti maaliin vain seitsemän kuljettajaa. Myös Kimi Räikkönen oli yksi keskeyttäneistä, mutta sai yhden MM-pisteen, kun Rubens Barrichello hylättiin kilpailun jälkeen.


title: Australian Grand Prix

text: Uusi Brawn-talli otti kaksoisvoiton ensimmäisessä kilpailussaan Jenson Buttonin ja Rubens Barrichellon voimin. Viimeisellä kierroksella turva-auton perässä Jarno Trulli ajoi leveäksi ollessaan kolmannella sijalla ja Lewis Hamilton ohitti hänet ja nousi kolmanneksi. Hamilton päästi kuitenkin Trullin takaisin kolmannelle sijalle, tuomaristo katsoi tämän ohitukseksi ja kilpailun jälkeen FIA ilmoitti että Trulli saa 25 sekunnin rangaistuksen ja Hamilton nousi palkintokorokkeelle. Malesian GP:ssä 2. huhtikuuta Hamilton joutui tuomariston eteen ja hänet hylättiin, näin ollen Trulli ei saanut rangaistusta ohituksestaan, joten hän sai pitää kolmannen paikkansa.


title: Australian Grand Prix

text: Vuonna 2010 kilpailun voitti Jenson Button. Toiseksi tuli Robert Kubica ja kolmanneksi Felipe Massa. Paalupaikalta lähtenyt Sebastian Vettel keskeytti johtopaikalta kierroksella 26.


title: Australian Grand Prix

text: Vuonna 2011 kilpailun voitti paalupaikalta lähtenyt Sebastian Vettel. Toiseksi ajoi Lewis Hamilton ja kolmanneksi Vitali Petrov. Vettel voitti kilpailun yli 20 sekunnin erolla Hamiltoniin.


title: Australian Grand Prix

text: Australian Grand Prix’n voittajat niissä kilpailuissa, jotka ovat kuuluneet Formula 1 -sarjaan.


title: Kauppatori (Helsinki)

text: Kauppatori () on Helsingin toreista huomattavin ja turistien suurimmassa suosiossa. Se sijaitsee Helsingin historiallisen keskustan etelälaidalla, Eteläsataman lahden perukassa ja rajautuu etelässä mereen, pohjoisessa torin reunaa pitkin kulkevaan Pohjoisesplanadiin, lännessä Unioninkatuun, jonka toisella puolelta alkaa Esplanadin puisto, sekä idässä Katajanokan kanavan suulla olevaan Linnanaltaaseen.


title: Kauppatori (Helsinki)

text: 1800-luvun alkuun asti Kauppatorin paikalla oli mutaisen Kaupunginlahden pohjukka kalalaitureineen. Lahtea käyttivät markkinapaikkanaan lähiseudun kalastajat, jotka kiinnittivät veneensä laitureihin ja myivät kalojaan helsinkiläisille. Noin nykyisen Pohjoisesplanadin paikalla kulki Eteläinen Rantakatu, jonka takaa alkoi kaupunkiasutus. Varsinaisena kauppatorina käytettiin tuolloin Suurtoria, joka sijaitsi nykyisen Senaatintorin paikalla.


title: Kauppatori (Helsinki)

text: Kauppatori syntyi 1800-luvun alussa, jolloin Helsingin keskusta rakennettiin uudelleen Suomen suuriruhtinaskunnan pääkaupungiksi. Johan Albrecht Ehrenströmin asemakaavassa vuodelta 1812 vanhasta Suurtorista tehtiin uusi monumentaaliaukio Senaatintori ja entisten kalalaiturien paikalle sijoitettiin uusi kauppatori. Mutaiseen ja matalaan lahdenpohjukkaan piti ajaa runsaasti täyttömaata, jotta siihen saatiin rakennettua leveä ja laivaliikenteelle sopiva tori. Torille rakennettiin kolme satama-allasta: itäpäähän allas Viaporin liikenteelle (nyk. Linnanallas), länsipäähän allas kalastajaveneille (nyk. Kolera-allas) ja sen eteläpuolelle allas höyrylaivoille (nyk. Vironallas). Torin rakennustöiden yhteydessä kaivettiin myös Katajanokan kanava.


title: Kauppatori (Helsinki)

text: 1890-luvulla Kauppatorin rantaa pitkin vedettiin Katajanokalle kulkenut satamarata; tämän vuoksi toria laajennettiin merelle päin ja sen päihin rakennettiin kaksi kääntösiltaa, jotta junat pääsisivät Kolera-altaan suun ja Katajanokan kanavan yli. Rautatieliikenne Katajanokalle lakkautettiin ja kiskot purettiin 1980-luvulla.


title: Kauppatori (Helsinki)

text: Keskellä Kauppatoria on Keisarinnankivi, Helsingin vanhin julkinen muistomerkki, joka pystytettiin Nikolai I:n puolison keisarinna Aleksandran ensimmäisen Helsingin-vierailun muistoksi 1835. Se paljastettiin 1835 paikalla, jossa keisari ja keisarinna olivat astuneet maihin laivastaan. C. L. Engelin suunnittelema Keisarinnan kivi on punagraniittinen obeliski jonka huipulla on pronssinen maapallo ja sen päällä keisarillisen Venäjän kaksoiskotka. Venäläiset matruusit kivittivät pallon ja kotkan alas vallankumousvuonna 1917, mutta ne säilyivät tallessa ja palautettiin kunnostettuina paikalleen 1971.


title: Kauppatori (Helsinki)

text: Torin länsipäässä lähellä Unioninkatua ja Esplanadin puistoa on suihkulähde Havis Amanda (Ville Vallgren 1908), yksi Helsingin tunnetuimpia veistoksia.


title: Kauppatori (Helsinki)

text: Kauppatorin ympäristössä on joukko huomattavia historiallisia rakennuksia. Torin reunaa pitkin kulkevan Pohjoisesplanadin itäosan varrella sijaitsevat:Torin läheisyydessä sijaitsevat lisäksi:Kauppatori on turistien suosima kohde. Torilta lähtee lauttoja Suomenlinnaan ja Korkeasaareen sekä Helsingin saariston sightseeing-risteilyille. Siellä on myös Porvooseen liikennöivän M/S J. L. Runeberg -aluksen laituri. Ennen kaikkea turistien iloksi myös aloitettiin 1980-luvulla iltatorikokeilu. Lokakuun ensimmäisellä viikolla Kauppatorilla järjestetään perinteiset silakkamarkkinat, joiden historia juontaa juurensa 1700-luvulle ja Kaupunginlahden kalalaitureiden aikaan asti.


title: Kauppatori (Helsinki)

text: Kauppatorilla on järjestetty myös suuria yleisötilaisuuksia, muun muassa Suomen jääkiekkomaajoukkueen maailmanmestaruuden kunniaksi 8. toukokuuta 1995. Vuoden 2006 helmikuussa Kauppatorille pystytettiin kaksi suurta televisioruutua Torinon olympialaisten jääkiekkofinaalin Suomi-Ruotsi kunniaksi, joka televisioitiin suorana ympäri maan. Vaikka Suomi hävisikin tuon ottelun, Kauppatorilla järjestettiin heti seuraavana yönä juhlatilaisuus hopeaa voittaneiden Leijonien kunniaksi. Tilaisuuteen osallistuivat myös Suomen maajoukkueen jäsenet, joilla ei ollut seuraavana yönä NHL-ottelua. 26. toukokuuta 2006 torilla järjestettiin myös suuret juhlallisuudet Lordin Eurovision laulukilpailuvoiton kunniaksi. Jälkimmäiseen tilaisuuteen osallistui n. 90 000 henkeä eli enemmän kuin mihinkään Suomessa aiemmin järjestettyyn tilaisuuteen. Tilaisuus toi suomalaisille myös ryhmäkaraoken maailmanennätyksen.


title: Kauppatori (täsmennyssivu)

text: Kauppatori-niminen tori on monissa Suomen kaupungeissa, esimerkiksi:


title: Antiokhos I Soter

text: Antiokhos I Soter (noin 323–261 eaa. ) oli Persian kuningas. Hän hallitsi 281 eaa. – 261 eaa. Hänen isänsä oli Seleukos I ja hänen äitinsä persialaissyntyinen Apama.


title: Antiokhos I Soter

text: Antiokhoksen vanhemmat menivät naimisiin Aleksanteri Suuren järjestämissä häissä Susassa. Monet makedonialaiset upseerit saivat Susassa persialaisen vaimon. Muista poiketen Seleukoksen ja Apaman liitto kuitenkin kesti. Muut makedonialaiset luopuivat persialaisista vaimoistaan pian Aleksanterin kuoleman jälkeen. Antiokhos syntyi noin vuonna 323 eaa. Noin samoihin aikoihin Aleksanterin kuoleman kanssa. Epäilemättä Antiokhos pakeni isänsä kanssa Egyptiin vuonna 315 eaa. ja eli siellä siihen asti, kun Seleukos pääsi palaamaan Babyloniin noin vuonna 311 eaa. Ipsoksen taistelussa Antiokhos johti isänsä ratsuväkeä, joka oli etupäässä persialaista. Antiokhos kunnostautui taistelussa ja hänen ansiostaan Demetrioksen joukot joutuivat erilleen Antigonoksen joukoista. Paljon muuta Antiokhoksen nuoruudesta ei tiedetäkään.


title: Antiokhos I Soter

text: Antiokhos mainitaan seuraavan kerran lähteissä vuoden 294/293 eaa. kriisin aikana. Seleukos oli liittoutunut Demetrioksen kanssa ja nainut tämän tyttären Stratoniken. Seleukoksen ja Demetrioksen liitto hajosi ja samaan aikaan Seleukos erosi Stratonikestä. Tämän jälkeen Antiokhos meni naimisiin äitipuolensa Stratoniken kanssa. Samalla Seleukos nimitti poikansa hallitsijakumppanikseen ja itäisten maakuntien hallitsijaksi. Ilmeisesti Antiokhoksen ja Stratoniken liitto oli onnistunut. Antiokhos oli tuolloin noin 30-vuotias, ja on epäilty että hänellä olisi ollut aikaisempi vaimo Nysa.


title: Antiokhos I Soter

text: Antiokhos hallitsi ilmeisesti Babyloniaa ja Persiaa samalla kun hänen isänsä keskittyi läntisempiin alueisiin. Antiokhoksen toimista ei tiedetä paljoakaan, mutta hän perusti ilmeisesti uudelleen Mervin kaupungin ja nimesi sen uudelleen Antiokeiaksi. Antiokhos valvoi ehkä myös Demodamasta, jonka tiedetään toimineen Iaksartes-joella. Antiokhos vaikutti kuitenkin myös lännessä. Hänen tiedetään tehneen uhrauksen Apollonille vuonna 288 eaa. Didymassa. Miletokselle Antiokhos lahjoitti stoan. Kiitollinen kaupunki pystytti Antiokhokselle patsaan Didymaan. Jos isän ja pojan välillä oli vihamielisyyttä niin tämä hiipui ajan myötä.


title: Antiokhos I Soter

text: Antiokosta ei mainita kriisissä, joka johti Seleukoksen ja Lysimakhoksen väliseen sotaan ja Korupedionin taisteluun jossa Lysimakhos kaatui. Ennen sotaa Antiokhos sai isältään vastuulleen "Aasian" vuonna 281 eaa. Seleukos hyökkäsi tämän jälkeen Eurooppaan, mutta Ptolemaios Keraunos, Egyptin hallitsijan Ptolemaios I:n poika, murhasi hänet Traakiassa. Antiokhos selviytyi isänsä murhan jälkeisestä kriisistä hyvin. Pergamonin hallitsija Filetairos auttoi Antiokhosta saamaan takaisin isänsä tuhkat. Ptolemaios Keraunos tyytyi viemään osan Lysimakhoksen armeijasta Makedoniaan, eikä ryhtynyt taistelemaan Antiokhosta vastaan Vähän-Aasian herruudesta.


title: Antiokhos I Soter

text: Antiokhos ajautui kuitenkin pian sotaan Bithyniaa ja Antigonos Gonatasta vastaan. Antigonos ja Antiokhos tekivät kuitenkin yhteistyötä kelttejä vastaan. Kummatkin lähettivät joukkoja Thermopylain puolustukseen. Antiokhos soti myös Ptolemaiosta vastaan, mutta tästä sodasta ei tiedetä paljon. Antiokhos menetti Ptolemaiokselle Miletoksen noin vuonna 279 eaa. Suurempi uhka olivat keltit, jotka nyt hyökkäsivät Vähään-Aasiaan Bithynian hallitsijan Zipoiteen yllyttämänä. Sota kelttejä vastaan kesti vuosia, mutta lopulta Antiokhos kukisti heidät taistelussa, osittain sotanorsujensa ansiosta. Keltit asettuivat asumaan alueelle joka ajan myötä sai nimen Galatia. Antiokhos haavoittui ehkä taistelussa kelttejä vastaan. Kelttejä vastaan saamastaan voitosta Antiokhos sai lisänimen "soter" ("pelastaja").


title: Antiokhos I Soter

text: Antiokhos solmi liiton Makedonian hallitsijan Antigonos Gonataan kanssa ja antoi tälle vaimoksi sisarpuolensa Filan. Antiokhos antoi tyttärensä Apaman Kyrenaikan hallitsijalle Magasille, joka yritti saavuttaa itsenäisyyttä Ptolemaiosten Egyptistä. Kummatkin avioliitot olivat suunnattu Ptolemaios II:a vastaan. Tämä johtikin 270-luvulla, niin sanottuun Ensimmäisen Syyrialaissodan. Tämä sota loppui noin 272 eaa.


title: Antiokhos I Soter

text: Antiokhos teki pojastaan Seleukoksesta hallitsijakumppaninsa. Jostain syystä Antiokhos antoi teloittaa Seleukoksen noin vuonna 267 eaa. ja nimitti toisen poikansa Antiokhos II:n kanssahallitsijakseen.


title: Antiokhos I Soter

text: Vuonna 262 eaa. Antiokhos yritti kukistaa Pergamonin kuningaskunnan, mutta hän kärsi tappion Sardesin lähellä. Samana vuonna Antiokhos antoi teloittaa poikansa Seleukoksen jota hän syytti kapinasta. Kun Antiokhos kuoli vuonna 261 eaa. hänen poikansa Antiokhos II nousi valtaistuimelle.


title: Helsingin yliopiston kasvitieteellinen puutarha

text: Helsingin yliopiston kasvitieteellisellä puutarhalla viitataan Kaisaniemen ja/tai Kumpulan kasvitieteellisiin puutarhoihin, jotka kuuluvat kasvimuseon ohella Helsingin yliopiston Luonnontieteellisen keskusmuseon kasvitieteen yksikköön, jota johtaa dosentti Marko Hyvärinen. Kasvitieteellinen puutarha ylläpitää tieteellistä elävien kasvien kokoelmaa tutkimus- ja opetuskäyttöä varten.


text: Kaisaniemen puutarha on avoinna yleisölle. Nykyään sen kasvihuoneissa kasvaa yli 800 kasvilajia ja ulkopuutarhassa 2800 eri alkuperää olevaa kasvia.


text: Kumpulan puutarhan rakentaminen käynnistyi vuonna 1987 ja se avattiin yleisölle vuonna 2009.


text: Vuonna 1763 Maaherra Hans Henrik Böje vuokrasi kaupungilta tontin Hämeen maantien (tältä osaltaan nyk. Unioninkatu) varrelta ja perusti sille puutarhan. Vuonna 1773 se siirtyi puutarhuri Erik Edbomin hallintaan. Helsingin saatua pääkaupungin aseman 1812 puutarha merkittiin kaupungin yleiseksi puutarhaksi. Myöhemmin vuonna 1827 alettiin sitä Carl Ludvig Engelin luonnostelmien mukaan muuttaa yleiseksi kävelypaikaksi. Engelin suunnitelmassa puisto jakaantui kahteen osaan: symmetriseen, puurivien halkomaan puistoon sekä kiemurtelevien polkujen muodostamaan maisemapuutarhaan. Vuonna 1829 kävelypaikkaa supistettiin kun sen viereen muutti Turusta yliopiston kasvitieteellinen puutarha.


text: Helsingin yliopiston kasvitieteellisen puutarhan juuret ovat Turun akatemian kasvitieteellisessä puutarhassa, jonka professori Elias Tillandz perusti vuonna 1678. Puutarha oli tuolloin vasta pieni kaalitarha, jossa myös viljeltiin lääkeyrttejä. Tillandzin poismenon jälkeen puutarha jäi hoitamatta kunnes professori Pietari Kalm otti sen kunnostuksen vastuulleen. Puutarha nousi kukoistukseen Kalmin tuotua Pohjois-Amerikasta satoja hyötykasveja. Akatemian siirtyessä Helsinkiin vuonna 1828 puutarhalle varattiin Kaisaniemestä alue, joka oli aiemmin palvellut helsinkiläisten yhteislaitumena. Eläin- ja kasvitieteen professori Carl Reinhold Sahlberg alkoi rakentaa uutta puutarhaa, tukeutuen Turun palolta säästyneeseen laajaan yksityiskokoelmaansa. Suunnittelijaksi tilattiin Pietarin kasvitieteellisen puutarhan ylipuutarhuri Franz Faldermann. Hänen suunnittelemansa puutarha jakautui kahteen osaan, säännöllisiin viljelypalstoihin ja puistomaiseen arboretum-alueeseen. Hän suunnitteli myös kasvihuonerakennukset, joista ensimmäinen valmistui 1832. Kasvitieteellisen puutarhan ensimmäisenä johtajana ja puuhamiehenä toimi Sahlberg, joka piti kunnianhimoisena tavoitteenaan kerätä sinne kaikki kotimaiset kasvit ja mahdollisimman paljon Suomen olosuhteissa viihtyviä ulkomaisia kasveja.


text: Engelin piirtämä puinen, yksikerroksinen päärakennus valmistui 1831 puutarhan keskelle. Sitä korotettiin 1850-luvulla Jean Wiikin suunnitelmaan mukaisesti. Puutalo siirrettiin uuden päärakennuksen tieltä puutarhurien asuintaloksi, jona se edelleen toimii. Wiik suunnitteli puutarhan empiretyylisen leivintuvan sekä aidan suojaamaan puutarhaa lähellä laiduntavilta lehmiltä. Engel taas suunnitteli goottilaistyylisen talli- ja navettarakennuksen, joka on jo purettu.


text: Kasvitieteellisen puutarhan nykyiset rakennukset ovat arkkitehti Gustaf Nyströmin käsialaa. Faldermannin suunnittelemat alkuperäiset kasvihuoneet korvattiin 1800-luvun lopulla Nyströmin piirtämillä uusilla kasvihuoneilla, jotka olivat puisista edeltäjistään poiketen takorautaiset: vuonna 1889 valmistui suuri trooppinen, lasikattoinen palmuhuone ja vuonna 1896 muut kasvihuoneet. Alkuperäisen puutarhurien talon tilalle valmistui vuonna 1903 niin ikään Nyströmin suunnittelema kasvitieteen instituuttirakennus, johon sijoitettiin kasvitieteen laitos ja kasvimuseo sekä professorin virka-asunto. Kasvimuseo toimii rakennuksessa edelleen. Puutarhurien talo rakennettiin uudelleen alueen länsilaidalle. Lisäksi 1990-luvulla puutarhan pohjoisreunaan Kaisaniemenranta-kadun varteen siirrettiin 1800-luvun puurakennuksia muualta Helsingistä: kaksi Uudenmaankadulta ja yksi Punavuorenkadulta.


text: Jatkosodassa puutarhaan osui kolme pommia ja kasvihuoneet rikkoutuivat. Seurauksena yhtä sypressiä ja parananjättilumpeen siemeniä lukuun ottamatta kaikki kasvihuoneiden yli 1500 kasvitaksonia kuolivat pakkaseen. Lumpeen siemenet säilyivät hengissä lummealtaan pohjalla, ja nykyinen jättilumme on niiden jälkeläinen.


text: Kasvihuoneet restauroitiin ja ajanmukaistettiin 1950-luvulla. Uusi peruskorjaus tehtiin vuosina 1996-1998. Kaisaniemen puutarha ja kasvihuoneet pysyvät jatkossakin näyttely- ja tutkimuskäytössä.


text: Kasvitieteellisen puutarhan toimintaa alkoi 1900-luvulla rajoittaa tilanahtaus. Kun 1970-luvulla päätettiin yliopiston hajasijoittamisesta neljälle kampukselle, varattiin samalla Kumpulan kampuksen yhteydestä maata uutta kasvitieteellistä puutarhaa varten.


text: Kumpulan puutarhan alue rajattiin vuonna 1987. Uusi puutarha rakennettiin Kumpulan kartanon entiseen puistoon ja se avattiin yleisölle vuonna 2009. Tutkijoiden ja opettajien käytössä se oli jo aikaisemmin. Puutarha on jaettu hyötykasviosastoon ja kasvimaantieteelliseen osastoon, jossa kasvit on järjestetty niiden alkuperän mukaan. Kasveja kerätään sellaisilta alueilta, joiden ilmasto on Etelä-Suomen ilmaston kaltainen: Euroopasta, Pohjois-Amerikasta, ja Kaukoidästä.


title: Italian tasavallan presidentti

text: Italian tasavallan presidentti () on Italian valtionpäämies. Presidentin valtaoikeuksiin kuuluvat pääministerin ja elinikäisten senaattorien nimitysoikeus, parlamentin hajotusoikeus ja mahdollisuus palauttaa perustuslakia mahdollisesti rikkovat lait takaisin parlamenttiin. Presidentin toimikausi on seitsemän vuotta, eikä kausien määrää ole rajattu. Päästäkseen Italian presidentiksi ehdokkaan pitää olla Italian kansalainen, vähintään 50 vuoden ikäinen ja nauttia täysiä poliittisia ja kansalaisoikeuksia.


title: Italian tasavallan presidentti

text: Italian presidentin vaalin suorittaa Italian parlamentin molempien kamarien yhteisistunto, johon myös Italian alueet lähettävät 58 edustajaa. Kukin saa lähettää kolme edustajaa paitsi Aostan laakso, joka lähettää vain yhden edustajan. Presidentiksi valitsemiseksi ehdokkaan pitää saada kahden kolmasosan määräenemmistö. Mikäli määräenemmistöä ei saada kolmen äänestyskierroksen aikana, riittää sen jälkeen yksinkertainen enemmistö.


title: Italian tasavallan presidentti

text: Aikaisemmin presidentin virassa toimineita henkilöitä kutsutaan tasavallan emerituspresidenteiksi ("Presidente emerito della Repubblica") ja he ovat presidenttikautensa jälkeen Italian senaatin elinikäisiä jäseniä ("senatori a diritto e a vita"). Presidentin ollessa estyneenä tai kun presidentin viralla ei ole haltijaa, tehtäviä hoitaa Italian senaatin puheenjohtaja presidentin sijaisena ("Presidente supplente della Repubblica").


title: Italian tasavallan presidentti

text: 31. tammikuuta 2015 Italian uudeksi presidentiksi valittiin Sergio Mattarella. Häntä ennen Italian presidenttinä toimi Giorgio Napolitano vuosina 2006-2015.


title: Postitalo (Helsinki)

text: Postitalo on entinen Posti- ja telelaitoksen (nyk. Posti Group Oyj, Telia Finland Oyj) pääkonttori Helsingin keskustassa. Keltasävyinen, funktionalismia edustava rakennus on Kaarlo Borgin, Jorma Järven ja Erik Lindroosin suunnittelema ja valmistunut vuonna 1938.


title: Postitalo (Helsinki)

text: Vuonna 1927 Posti- ja lennätinlaitos yhdistyivät ja kasvaneiden posti- ja puhelinliikenteen määrien vuoksi niiden toimintaa piti laajentaa. Postin ja lennättimen toiminnot kokoavan uuden Pääpostin tiloihin oli tulossa viimeisintä huipputekniikkaa olevat postinkäsittelylaitteet ja muuta uutta tekniikkaa, mikä oli rakennuksen suunnittelun ja tarvittavan tilamäärän lähtökohtana. Talossa korostui tekniikka, nopeus ja toimivuus, mikä samalla sopi funktionalismin aatteisiin. Kaikki tilat oli jaettu toimintojen kesken, mikä vaikutti sekä talon pohjakaavaan että huoneiden keskinäiseen järjestykseen.


title: Postitalo (Helsinki)

text: Vuonna 1934 pidetyssä arkkitehtuurikilpailussa parhaiten pärjäsivät Jorma Järvi ja Erik Lindroos, molemmat vastavalmistuneita arkkitehteja. Postitalon suunnittelijoihin otettiin vielä mukaan Kaarlo Borg, edustamaan kokemusta parikymmentä vuotta nuorempien Järven ja Lindroosin rinnalle. Postitalon rakennustyöt alkoivat talvella 1935. Talon runko on rautabetonia ja tiiltä, mutta rakentamisessa käytettiin myös uudenlaisia materiaaleja, kuten julkisivussa käytettyä Kupittaan saven postileimakuvioitua keltaista klikkeriä. Harjakorkeudessa talo oli 1936 ja valmistui virallisesti 1938.


title: Postitalo (Helsinki)

text: Postitaloon suunniteltiin mittatilaushuonekaluja, valaisimia ja sisustusta, joita tekemässä olivat aikakauden tunnetut suunnittelijat ja muotoilijat, kuten Arttu Brummer, Runar Engblom, Birger Hahl, Eino Kauria ja Paavo Tynell. Uudenlainen tasa-arvon korostaminen näkyi tilasuunnittelussa, sillä palvelutiskit jätettiin avoimiksi, eikä asiakkaita ja virkailijoita eristetty toisistaan suljettavilla lasiluukuilla. Myös valaistusta painotettiin uudenlaisella tavalla.


title: Postitalo (Helsinki)

text: Postitalo sai lisäkerroksia 1950-luvulla ja katolleen helikopterikentän, joka oli ensimmäinen Helsingissä. Helikopterikenttää käytettiin Helsingin olympialaisten yhteydessä vuonna 1952.


title: Postitalo (Helsinki)

text: Vaikka Postitalo suunniteltiin silloisen edistyneen tekniikan ehdoilla, Postin tekninen ja toiminnallinen kehitys samalla muodostuivat rakennuksen kohtaloksi postitoimintojen osalta. Postilähetysten nopeutunut, entistä varmempi ja automatisoidumpi käsittely ja postimäärien kasvu vaativat lisää ja erikoistunutta tilaa, ja niin postikäsittelytoiminnot siirtyivät Postitalosta postikeskukseen Pohjois-Pasilaan vuonna 1978. Samana vuonna alkoi Postitalon laajempi saneeraus.


title: Postitalo (Helsinki)

text: Lopullisesti Postitalon postitoiminta muuttui vuodesta 1998 lähtien, kun Posti ja Tele eriytettiin omiksi yhtiöikseen. Viimeisin suurempi kunnostustyö Postitalossa tehtiin vuoden 2001 loppupuolelta alkaen.


title: Postitalo (Helsinki)

text: Postitalon omistaa nykyään Ilmarinen. Rakennustaitellisesti ja kulttuurihistoriallisesti arvokaassa Postitalossa ei saa teettää sen arvoa tai tyyliä tärveleviä korjaustöitä. Pääpostin postisali on suojelukohde. Vuonna 2013 pääpostisaliin muutti Rajala Pro Shop ja salin itäpäässä toimii Foto-kahvila.


title: Postitalo (Helsinki)

text: Postitalossa jatkaa Posti Groupin osalta toimintaansa enää Helsinki 10:n postikonttori; muut toiminnot poistuivat pääpostisalista kevättalvella 2012. Postimuseo toimi rakennuksessa juhannukseen 2012 saakka ja avattiin uudelleen Museokeskus Vapriikissa Tampereella syyskuussa 2014.


title: Postitalo (Helsinki)

text: Postitalossa vuonna 2014 toimivia yrityksiä olivat muun muassa Ravintola Pääposti, Lääkärikeskus Aava, Newsec, Barona ja Hansel Oy. Helsingin kaupunginkirjasto avasi vuonna 2005 Postitalossa Kirjasto 10 -musiikki- ja tietotekniikkakirjaston, josta löytyy myös studiotilat. Vuoden 2012 kesäkuussa Eduskunnan kirjasto avasi väliaikaistilansa Postitalossa eduskunnan kiinteistöjen peruskorjausurakan vuoksi, ja toimi talossa maaliskuun 2014 loppuun saakka. Postimuseon ja Postin entiset tilat remontoitiin perusteellisesti vuonna 2013–14: keväällä 2014 tiloissa avautui K-Supermarket Postitalo.


title: Postitalo (Helsinki)

text: 1. maaliskuuta 1939 julkaistiin mustanruskea neljän markan postitaloa kuvaava postimerkki kuuden miljoonan kappaleen painoksena. 1938 postitalo oli ollut postin 85. kiinteistö. Sillä oli ollut 1918 vain 17 kiinteistöä.


title: Esplanadin puisto

text: Esplanadin puisto () on kapea viheralue Helsingin ydinkeskustassa, Etelä- ja Pohjoisesplanadi-nimisten katujen välissä. Puisto esiintyy ensimmäisen kerran asemakaavassa vuonna 1812. Puisto on suosittu kävelypaikka. Usein puistossa on myös katusoittoesityksiä.


title: Esplanadin puisto

text: Sana "esplanadi" tarkoittaa puistokatua, jossa puisto sijaitsee ajoratojen keskellä. Muita esplanadityyppisiä puistokatuja Helsingissä ovat mm. Munkkiniemen puistotie, Mechelininkatu sekä Etu- ja Taka-Töölöä erottava Hesperian esplanadi.


title: Esplanadin puisto

text: Puhekielinen nimi on nykyään "Espa", aiemmin "Espis".


title: Esplanadin puisto

text: Esplanadin puisto ulottuu Erottajalta Kauppatorin länsipäähän, mutta Pohjoisesplanadi-katu jatkuu vielä Kauppatorin reunaa pitkin ja presidentinlinnan ohi Katajanokan kanavalle saakka.


title: Esplanadin puisto

text: Pohjois-eteläsuuntaiset kadut katkovat Esplanadin puiston kolmeen osaan, joille on annettu omat nimet. Mannerheimintien ja Korkeavuorenkadun välinen osa on Teatteriesplanadi, joka on saanut nimensä puiston päässä sijaitsevasta Ruotsalaisesta Teatterista.


title: Esplanadin puisto

text: Korkeavuorenkadun ja Fabianinkadun välinen osuus on Runebergin esplanadi.


title: Esplanadin puisto

text: Puiston itäisin osa Fabianinkadulta Unioninkadulle on Kappeliesplanadi. Se on saanut nimensä ravintola Kappelista, joka on sijainnut puistossa vuodesta 1867. Kappelia vastapäätä on esiintymislava, joka tunnetaan nimellä Espan lava. Siellä järjestetään kesäisin ilmaisia yleisökonsertteja.


title: Esplanadin puisto

text:
Esplanadin puiston, sen lähistön ja Kauppatorin julkiset taideteokset lännestä itään.
Pohjoisesplanadia on ehdotettu kävelykaduksi siten, että autokaista varataan kahviloille, ravintoloille ja pyöräilijöille. Eteläesplanadin nopeus voitaisiin laskea 20 km tunnissa, jolloin automelu ja kaupunkiajojen äänet vähenisivät.


title: Esplanadin puisto

text: Esplanadin tienoille on 40–50 metrin syvyyteen rakennettu kymmenien miljoonien litrojen vetoinen maanalainen vesiallas, joka toimii tulevaisuudessa kylmän veden varastona kaukojäähdytystä varten.


title: Epigeneettinen periytyminen

text: Epigeneettinen periytyminen tarkoittaa perinnöllisen tiedon siirtoa solun tai eliön jälkeläiselle ilman, että perinnöllinen tieto on koodattuna DNA:n tai RNA:n sekvenssiin. Epigeneettisen periytymisen vuoksi saman geneettisen informaation sisältävät solut voivat jakautumisten myötä erilaistua ja toimia hyvin eri tavoin. Sana "epigeneesi" ( ’päällä’ + γένεσις ’syntyperä’) tarkoittaa solukkojen kehittymistä erilaistumattomasta kudoksesta.


title: Epigeneettinen periytyminen

text: Geneettinen epigeneesi (genetic epigenesis) säätelee geenien ilmiasua eli fenotyyppiä.


title: Epigeneettinen periytyminen

text: Epigeneettiset säätelytekijät mahdollistavat epigeneettisen periytymisen aktivoimalla ja passivoimalla geenejä. Epigeneettinen periytyminen voi tapahtua esimerkiksi DNA:han liittyneen proteiinin välityksellä. Yksi esimerkki tästä on asetyloituneiden histonien periytyminen. Histonin ympärille kiertyneen DNA-rihman geenit ovat aktiivisempia, jos histoniin on liittynyt runsaasti asetyyliryhmiä.


title: Epigeneettinen periytyminen

text: Metyyliryhmät voivat vastaavasti passivoida geenin liittymällä muutoin luettavaan DNA-rihman osaan. Metyyliryhmät estävät geenejä lukevien entsyymien pääsyn geeniin asettumalla niiden tielle. Metylaatiot eli metyyliryhmien liittymiset tapahtuvat pääosin yksilönkehityksen alkuvaiheessa.


title: Epigeneettinen periytyminen

text: Prionit ovat epigeneettisen periytymisen muoto hiivoissa.


title: Epigeneettinen periytyminen

text: Epigeneettisiin tekijöihin vaikuttavat monet ulkoiset tekijät. Esimerkiksi ravinnon metyylipitoisuus vaikuttaa geneettisessä materiaalissa tapahtuvien metylaatioiden määrään. Epigeneesin vuoksi genotyypeiltään samanlaiset yksilöt, esimerkiksi identtiset kaksoset, voivat kehittyä ulkoisilta olemuksiltaan eli fenotyypeiltään hyvinkin erilaisiksi. Samat geenit omaavilla yksilöillä on eri geenejä aktiivisina.


title: Epigeneettinen periytyminen

text: Eräs muoto epigeneettistä periytymistä on geenien itsesäätely. Jos geeni aktivoituu ja synnyttää geenituotetta, joka pitää geenin aktiivisena, aktiivisuus periytyy mitoosissa myös tytärsoluille. Vastaavanlaisesta geenituotteen aikaansaamasta epigeneettisestä periytymisestä on kyse nisäkäsnaaraiden toisen X-kromosomin inaktivoitumisessa.


title: Epigeneettinen periytyminen

text: Geenien löytymisen jälkeen ei uskottu hankittujen ominaisuuksien periintymiseen. Epigeneettinen periytyminen kumoaa tämän. Esimerkiksi kasvien pakkasenkestävyyden periytymisessä geenit voivat olla passiivisia tai aktiivisia vanhempien hankittujen ominaisuuksien vaikutuksesta. Tämä ei kuitenkaan tarkoita minkä tahansa hankittujen ominaisuuksien periytymistä, vaan kyseessä on epigeneettisen periytymisen muoto.


title: Freeganismi

text: Freeganismi on elämäntapa, jossa pyritään minimoimaan luonnonvarojen kulutus ja tukemaan mahdollisimman vähän kapitalismin periaatteiden mukaan toimivaa yhteiskuntaa. Freeganismin harjoittajien eli freeganien mukaan monimutkaiset tuotantoketjut ja yritysten voitontavoittelu aiheuttavat sen, että kaikki tuotanto perustuu hyväksikäyttöön ja riistoon – joko työntekijöiden, eläinten tai ympäristön. Siksi freeganit pyrkivät parhaansa mukaan pidättäytymään kaikesta tällaisia tuotantotapoja tukevasta kulutuksesta. Freeganit korostavat yhteistyötä, yhteisön huolenpitoa ja anteliaisuutta materialismin, kilpailun ja voitontavoittelun sijaan.


title: Freeganismi

text: Sana freegan on muodostettu englannin sanoista "free" (vapaa tai ilmainen) ja "vegan" (vegaani). Freeganien mukaan edes veganismi ei estä ympäristön tai ihmisten hyväksikäyttöä. Elintarvikkeen vegaanisuus ei takaa esimerkiksi sitä, että sen tuotannossa ja kuljetuksessa ei ole kulutettu suurta määrää öljyä, että työntekijöiden palkka ja työolosuhteet ovat olleet riittävän hyvät tai että viljelyssä ei ole käytetty hyönteismyrkkyjä tai kaadettu sademetsiä. Freeganismissa ei ole veganismin tapaan ehdottomia sääntöjä tai kieltoja, vaan kyseessä on paremminkin filosofia, aate, yhteisö tai kulttuuri. Freeganit tunnustavatkin sen, että aatteen noudattaminen kaiken aikaa kaikilla mahdollisilla tavoilla on mahdotonta. Monet freeganit ovat anarkisteja ja kannattavat liberaalin kommunismin ajatuksia vapaaehtoisesta yhteistyöstä ja keskinäisestä avusta.


title: Freeganismi

text: Freeganit pyrkivät täysin välttämään tavaroiden ostamisen kaupasta. Käytännössä useimmat elävät muiden ihmisten poisheittämillä jätteillä. Monet freeganit etsivät ilmaista ruokaa kauppojen tai ravintoloiden jäteastioista eli dyykkaavat ateriansa. Näin he eivät tue sellaista elintarviketuotantoa, joka tuhlaa luonnonvaroja, loukkaa eläinten oikeuksia tai kohtelee työntekijöitä epäoikeudenmukaisesti. Samalla he estävät syötäväksi kelpaavan ruoan joutumisen kaatopaikoille ja joskus ruokkivat ihmisiä tai eläimiä, jotka muuten ehkä näkisivät nälkää. Muita tapoja ovat ruoan viljely itse tai tavaran vaihtaminen. Freeganien ideologiaan sopivat myös esimerkiksi kierrätys, aurinkoenergian käyttö ja veden säästäminen.


title: Freeganismi

text: Jotkut freeganit syövät lihaa ja muita eläinkunnan tuotteita, jos ne muussa tapauksessa menisivät hukkaan, toiset ovat tiukasti vegaaneja. Edellisten mukaan jätteiksi joutuvien lihatuotteiden käyttäminen ei lisää niiden kysyntää eikä siksi tue eläinten riistoa ja teurastusta, vaan vähentää jätettä kaatopaikoilta.


title: Vanilja

text: Vanilja ("Vanilla planifolia") on kämmekkäkasvien (Orchidaceae) heimoon kuuluva päällysvieraana elävä kiipijäkasvi. Sen varsi on useiden metrien pituinen, lehdet paksut, kukat kellanvihreät, hedelmä litumainen ja 15–20 sentin pituinen sekä kota hieman käyrä. Vanilja on myös kasvin siemenkodista valmistettava, melko arvokas mauste.


title: Vanilja

text: Asteekit käyttivät vaniljaa pyhän juomansa kaakaon maustamiseen. 1500-luvun loppupuolella espanjalaiset toivat mausteen Eurooppaan ja maustoivat sillä suklaata. Meksiko oli johtava vaniljantuottaja, kunnes ranskalaiset oppivat vaniljan jalostamisen taidon Meksikon totonaakeilta ja levittivät vaniljan viljelyä siirtomaihinsa.


title: Vanilja

text: Vaniljaa luonnehditaan joskus maailman toiseksi kalleimmaksi mausteeksi sahramin jälkeen. Vanilijan kilohinta voi vähittäiskaupassa olla jopa 2 000 euron luokkaa. Mauste on kuitenkin hyvin riittoisaa, mikä on yksi osasyy sen laajaan suosioon.


title: Vanilja

text: Vanilja saadaan pääasiallisesti "Vanilla planifolia" -lajin siemenkodista. Se tunnetaan myös nimellä "Madagascar-Bourbon"-vanilja. Sitä saadaan myös "Vanilla pompona"- ja "Vanilla tahitiensis" -lajeista.


title: Vanilja

text: Hedelmien aromaattinen maku kehittyy vasta erityisessä käymiskäsittelyssä, jossa hedelmä mustuu. Tätä käsiteltyä vaniljan siemenkotaa käytetään jauhettuna tai pilkottuna usein jälkiruokien mausteena. Aromi johtuu muun muassa vanilliinista, jota hedelmissä on 1,5–2,5 prosenttia.


title: Vanilja

text: Vaniljaa viljellään hedelmiensä vuoksi kotiseudullaan Etelä-Meksikossa ja muualla tropiikin alueilla. Madagaskar on maailman suurin vaniljantuottajamaa, joka vuonna 2016 tuotti runsaan kolmanneksen maailman vaniljasta.


title: Vanilja

text: YK:n maatalousjärjestö FAO:n tilastojen mukaan vuonna 2016 maailmassa tuotettiin yhteensä 7 941 tonnia vanilijaa. Suurimmat tuottajamaat olivat Madagaskar (36,8 %), Indonesia (29,0 %), Kiina (11,1 %), Meksiko (6,5 %), Papua-Uusi-Guinea (6,3 %). Muista tuottajamaista (vuosituotanto 100-350 t) mainittakoon Turkki, Uganda ja Tonga. Maailman mittakaavassa pieni osuus vanilijaa tuotetaan myös FAO:n tilaston ulkopuolisissa muissa maissa kuten Intiassa.


title: Vanilja

text: Vaniljan tuoksu ja maku koostuu useista aineista, joista tunnetuimman ja pääasiallisen tuoksun ja maun antaa vanilliini. Vanilliinia saadaan tuotettua kahdella tavalla: joko uuttamalla vaniljasta tai valmistamalla sitä synteettisesti. Synteettinen vanilliini muistuttaa tuoksultaan ja maultaan vaniljaa mutta on hinnaltaan paljon halvempaa. Niinpä synteettisesti valmistettua vanilliinia suositaan elintarvike- ja kosmetiikkateollisuudessa. Vanilliinin systemaattinen nimi on 4-hydroksi-3-metoksibentsaldehydi ja kaava on CHO.


title: Vanilja

text: Synteettisesti valmistettu vanilliini luokitellaan luontaisen kaltaiseksi aromiaineeksi. Etyylivanilliini (CHO) valmistetaan myös synteettisesti, mutta sen molekyylirakenne eroaa vanilliinista, minkä takia se luokitellaan keinotekoiseksi makuaineeksi. Sen maku on vanilliiniin verrattuna pistävä ja voimakkuudeltaan moninkertainen.


title: Vanilja

text: Synteettistä vanilliinia valmistetaan selluloosateollisuuden jätteestä, ja suurin tuottaja on norjalainen puunjalostusteollisuus.


title: Vanilja

text: Vaniljaa ja vanilliinia käytetään paitsi ruoanvalmistuksessa (vaniljajäätelö, vaniljakastike, leivonnaiset, kaakao, suklaa), myös kosmetiikassa hajusteena ja osana lääkevalmisteita. Karjan rehuun lisättynä vaniljan maku lisää eläinten ruokahalua ja sitä kautta nopeuttaa niiden kasvua.


title: Nefertiti

text: Nefertiti, myöhemmin Neferneferuaten-Nefertiti (1300-luku eaa) oli Egyptin kuningatar, faarao Amenhotep IV:n (Amenofis IV:n) myöhemmin Akhenaten (Ekhnatonin) päävaimo ja faarao Tutankhamonin anoppi. Hänen nimensä tarkoittaa "kauneus on saapunut". Koska Nefertitillä oli vaalea iho ja sirot piirteet, egyptologit ovat arvelleet, että Nefertiti voisi olla vierasmaalaista syntyperää. Nimi on joillekin tutkijoille riittänyt todisteeksi vierasmaalaisuudesta. Nefertitin tiedetään olleen kuulu kauneudestaan.


title: Nefertiti

text: Hiukan ennen Akhenatenin hallituskauden loppua Neferneferuaten-Nefertiti "katoaa" ja hänen tilalleen ilmestyy Ankhkheperura-Neferneferuaten nimellä tunnettu sijaishallitsija. Nimien samankaltaisuus viittaa siihen, että Nefertiti muutti nimensä siirtyessään kuningattaresta sijaishallitsijaksi. Akhenatenin kuoltua Ankhkheperura-Neferneferuaten muutti nimensä Ankhkheperura-Smenkaraksi, (myös Semenekhkare) kun hänestä tuli Akhenatenin seuraaja. Nefertiti ja Smenkara ovat siis mahdollisesti sama henkilö.


title: Nefertiti

text: Brittiläinen egyptologi Joann Fletcher uskoo löytäneensä ja tunnistaneensa Nefertitin muumion, mutta hänen teoriansa on kohdannut laajaa vastustusta. Ennen Fletcherin tutkimuksia Egyptin museoviraston johtaja Zahi Hawass röntgenkuvasi yhdessä Kent Weeksin kanssa kyseistä muumiota, ja he totesivat sen olevan noin 16-vuotiaana kuollut tyttö, kun taas Nefertitin olisi pitänyt olla yli 30-vuotias. Useat egyptologit pitävät Fletcherin tutkimuksia epätieteellisinä, ja yleisesti katsotaan, ettei Nefertitin muumiota ole vielä löydetty.


title: Nefertiti

text: Nefertitistä valmistunut veistos, rintakuva, on sijoitettuna Berliinin Museosaarelle egyptiläisen taiteen kokoelmaan Neues Museumiin. Veistos on muinaisen Egyptin taiteen jäljennetyin teos. Rintakuvan on luultavasti veistänyt kuvanveistäjä Thutmosis, jonka työpajasta veistos löytyi. Veistoksesta on uusien kuvantamismenetelmien avulla löydetty kipsipinnan alta toiset, kiviset kasvot. Veistoksen löysi vuonna 1912 egyptologi Ludwig Borchardt. Veistos siirrettiin Museosaaren Vanhasta museosta Uuteen museoon rakennustöiden valmistuttua 2009.


title: Nefertiti

text: Sveitsiläinen taidehistorioitsija Henri Stierlin on väittänyt veistosta väärennetyksi ja esittänyt, että se olisi tehty 1912 mutta että sitä ei alkujaan olisi ollut tarkoitettu väärennökseksi. Stierlinin mukaan Borckhardt olisi tehnyt sen esitelläkseen siinä egyptiläisiä koruja, mutta kun arvovaltaiset vieraat olivat ihastelleet sitä aitona, Borckhardt ei olisi halunnut nolata heitä. Berliinin egyptiläisen museon (Neues Museumissa) johtaja Dietrich Wildung on kuitenkin torjunut väitteen.


title: Nefertiti

text: Egypti on tammikuussa 2011 esittänyt Saksalle virallisen palauttamisvaatimuksen. Egyptin mukaan veistos vietiin maasta vuonna 1912 väärennetyillä asiakirjoilla.


title: Koivuhaka

text: Koivuhaka () on kaupunginosa Vantaan keskiosissa. Kaupunginosan rajana on etelässä Kehä III ja Keravanjoki, lännessä Tuusulanväylä ja pohjoisessa Läntinen Valkoisenlähteentie.


title: Koivuhaka

text:
Koivuhaan alue on tasaista Keravanjoen ja Kylmäojan purolaaksoa, jonka varrella on viljelty maata vuosisatojen ajan, ainakin 1600-luvulta lähtien. Keravajoen lähistöstä on löydetty merkkejä keskiaikaisesta asutuksesta. Historiallinen Kuninkaantie kulkee alueen eteläosissa nykyisin nimellä Kuriiritie.
Alueella sijaitsee vanha Johansin maatila (nykyisin Vantaan kaupungin hallinnassa, Velmu ry:n käytössä) ja 1940–1960-luvun omakotitaloja. Uusia asukkaita on saatu etenkin 2010-luvulla.


title: Koivuhaka

text: Alueen pohjoisosassa Kylmäojan purolaaksossa sijaitsee Koivuhaan arboretumina tunnettu puulajipuisto, jossa oli vuonna 2005 jo noin 170 puuvartista lajia. Arboretum on osa joskus "Ystävyyden puistonakin" tunnettua osaa laajemmasta Tikkurilan keskuspuistosta. Koivuhaan luoteislaidalla Kylmäojan varrella kulkee ulkoilureittejä, joilta on yhteys idemmäs Tikkurilan urheilupuistoon.


title: Koivuhaka

text: Kaupunginosana modernista teollisesta arkkitehtuurista mainittakoon entinen Ristin Voitto -kirjapainon rakennus vuodelta 1968.


title: Koivuhaka

text: Koivuhaan länsiosassa on yrityksiä, muun muassa auto- ja tukkukauppoja. Kaupunginosassa on yritystoiminnan seurauksena runsaasti työpaikkoja (noin 4 300), joista yli 40 prosenttia kaupan alalla. Helsinki-Vantaan lentoaseman läheisyyden vuoksi läntisiä yritysalueita markkinoidaan myös Aviapolis-brändin avulla.


title: Koivuhaka

text: Pientaloalueen keskellä, Meiramitien varrella on Jehovan todistajien Suomen toimintakeskus ja valtakunnansali sekä seurakunnan asuntoja. Meriamitiellä on myös Viherpajan puutarhamyymälä, jossa on nähtävyytenäkin tunnettu japanilainen puutarha.


title: Intiankumina

text: Intiankumina (ajowan) ("Trachyspermum ammi") on kuminan sukuinen kasvi, jonka siemeniä käytetään intialaisessa ruuassa mausteena, erityisen paljon papu- ja linssiresepteissä. Roomalaiset tunsivat kasvin kuminan variaationa, ja he kutsuivat sitä nimellä "ammi". Se on voinut olla myös sama kasvi, jota kutsuttiin etiopiankuminaksi. Ajowan on hyvin paljon persiljan näköinen.


title: Intiankumina

text: Nykyään kasvia viljellään myös siitä saatavan terveysvaikutteisen öljynsä vuoksi Pakistanissa, Egyptissä, Afganistanissa ja Iranissa.


title: Intiankumina

text: Kasvilla on harsomaiset valkoiset kukat ja tilliä muistuttava lehdistö.


title: Frank Sinatra

text: Francis Albert ”Frank” Sinatra ([sɨˈnɑːtrə]; 12. joulukuuta 1915 Hoboken, New Jersey – 14. toukokuuta 1998 Los Angeles, Kalifornia) oli yhdysvaltalainen laulaja (baritoni) ja elokuvanäyttelijä.


title: Frank Sinatra

text:
Frank Sinatra aloitti uransa 1930–1940-lukujen vaihteessa, ja oli tällöin Harry Jamesin ja Tommy Dorseyn orkestereiden laulusolisti. Hän aloitti soolouran vuonna 1942, jolloin hänestä tuli niin kutsuttujen nilkkasukkatyttöjen suuresti ihannoima laulaja. Hän myös näytteli elokuvissa. Sinatra lopetti uransa kertaalleen vuonna 1971, mutta palasi esiintymislavoille kolme vuotta myöhemmin. Levytystä jatkuikin aina 1990-luvun alkuun asti. Viimeiseksi varsinaiseksi studioalbumiksi jäi vuonna 1994 ilmestynyt Grammy-palkittu "Duets II". Samassa tilaisuudessa hän sai kunnia-Grammyn elämäntyöstään. Hänellä on kolme tähteä Hollywood Walk of Famella.
Sinatra syntyi 12. joulukuuta vuonna 1915 Hobokenissa, New Jerseyssä italialaisen perheen ainokaiseksi. Hänen vanhempansa olivat genovalainen Natalie Della Garaventa ja sisilialainen Antonino Martino Sinatra. Sinatra sai katolisen kasvatuksen. Hän jätti lukionsa kesken tultuaan erotetuksi öykkäröinnin takia vain 47 päivää aloittamisensa jälkeen. Sinatran Marty-isä toimi Hobokenin palokunnan päällikkönä. Hänen Dolly-äitinsä oli Demokraattisen puolueen paikallisaktiivi, mutta harjoitti myös laittoman abortoijan tointa tullen useasti pidätetyksi ja kaksi kertaa jopa tuomituksi. Vuonna 1938 Sinatra pidätettiin suhteesta naimisissa olevaan naiseen, mikä oli tuohon aikaan rikos. Nuoruudessaan hän työskenteli lehdenjakajana "Jersey Observer" -lehdelle ja myöhemmin niittaajana Tietjanin ja Langin telakoilla. Musiikki oli kuitenkin Sinatran tärkein kiinnostuksen kohde ja hän kuunteli tarkkaavaisesti big band -jazzia. Hän aloitti laulamisen tippejä vastaan 8-vuotiaana paikallisissa kapakoissa ja yökerhoissa Hobokenissa. 1930-luvulla, teini-ikäisenä, Sinatra aloitti ammattimaisen laulamisen. Hän opetteli musiikin korvakuulon perusteella, eikä koskaan oppinut nuotitusta tai sen lukemista.


title: Frank Sinatra

text: Sinatran laulutavalle oli ominaista jazzmuusikoilta omaksuttu tyylittely melodian käsittelyssä. Hän myös kehitti itselleen ominaisen tyylin pidentää vokaalin sijaan konsonanttia laulaessaan. Kyseinen ilmaisutyyli käy ilmi useasta hänen laulustaan, All Or Nothing At All on yksi tunnetuimmista, jossa hän päätyy venyttämään vokaalin sijaan konsonanttia. Sinatra levytti elämänsä aikana kaiken kaikkiaan jopa 1 400 laulua. Hänellä onkin useita menestyskappaleita, joista tunnetuin on Paul Ankan sanoittama ”My Way”. Muita ovat muun muassa ”Strangers in the Night”, ”Fly Me to the Moon”, melankolinen ”It Was a Very Good Year”, Liza Minnellin alun perin esittämä ”New York, New York”, ”The Summer Wind”, ”That’s Life”, Antônio Carlos Jobimin kanssa levytetty ”The Girl from Ipanema” sekä tyttärensä Nancy Sinatran kanssa duettona levytetty ”Somethin’ Stupid”.


title: Frank Sinatra

text: Sinatra esiintyi Suomessa 16. huhtikuuta 1989 Helsingin jäähallissa.


title: Frank Sinatra

text: Sinatrasta käytetään joskus liikanimeä ”Ol’ Blue Eyes” (), joka oli myös hänen vuonna 1973 ilmestyneen albuminsa nimi.


title: Frank Sinatra

text: Sinatra näytteli kaikkiaan 53 elokuvassa. Hänen nuoruuden tunnetuimpia elokuviaan ovat kolme Gene Kellyn kanssa tehtyä elokuvaa: "Laulaen maihin" ("Anchors Aweigh", 1945), "Ilo irti" ("On the Town", 1949) ja "Neiti Johtaja" ("Take Me Out to the Ball Game", 1949). Sodan jälkeen Sinatran suosio oli alamaissa, mutta hänen uransa pelasti sotamies Maggion rooli elokuvassa "Täältä ikuisuuteen" ("From Here to Eternity", 1953). Sinatra sai suorituksestaan Oscarin parhaasta miessivuosasta. Myös hänen esittämänsä laulu "High Hopes" voitti parhaan laulun Oscar-palkinnon elokuvasta "Läpiä päässä" ("A Hole In The Head", 1959). Frank Sinatra ohjasi ja osin tuotti yhden tähdittämänsä elokuvan, "Ainoastaan urhoolliset" ("None But the Brave", 1965).


title: Frank Sinatra

text: Frank Sinatra, Dean Martin, Sammy Davis Jr., Peter Lawford ja Joey Bishop olivat niin sanotun The Rat Pack -kaveriporukan kuuluisimmat jäsenet. Ryhmä teki yhdessä muun muassa elokuvia, musiikkialbumeja ja lavaesityksiä. Vaikka Rat Pack oli maineeltaan maskuliininen miesryhmä, kuului siihen myös naisjäseniä, kuten Shirley MacLaine, Lauren Bacall ja Judy Garland.


title: Frank Sinatra

text: Frank Sinatra teki yhdessä Rat Pack -ryhmänsä kanssa muun muassa elokuvan "Kovat kaverit" ("Ocean's Eleven", 1960). Hän teki myös muutamia vakavia rooleja kuten pääosan Otto Premingerin elokuvassa "Kultainen käsivarsi" ("The Man with the Golden Arm", 1955) sekä majuri Bennett Marcon roolin John Frankenheimerin ohjaamassa elokuvassa "Mantshurian kandidaatti" ("The Manchurian Candidate", 1962). Viimeiseksi elokuvaksi jäi rooli "Kanuunankuularalli 2":ssa. Hän vieraili kuitenkin vielä Magnum P.I. -sarjan jaksossa. Sinatralla oli myös kaksi omaa televisio-show’ta.


title: Frank Sinatra

text: Sinatra esiintyi uransa aikana myös paljon radiossa. 1940-luvun jälkipuoliskolla hän esiintyi vakituisesti musiikkiohjelmassa "Your Hit Parade". Vuosina 1953–1954 hänellä oli myös oma jännityskuunnelmasarja "Rocky Fortune".


title: Frank Sinatra

text: Sinatra esiintyi kuusi vuosikymmentä, mutta viimeisinä kuukausinaan hänen terveytensä heikkeni. Hän kärsi muun muassa virtsarakkosyövästä ja keuhkoahtaumasta. Eräässä vuonna 1994 järjestetyssä konsertissa hän lyyhistyi lattialle, mutta manageri sanoi sen johtuneen valaistuksen kuumuudesta. Seuraavan konsertin Sinatra peruutti viime hetkellä tunnettuaan olonsa uupuneeksi. Hän sai sydänkohtauksen vuonna 1997, eikä häntä enää sen jälkeen nähty julkisuudessa. Hän menehtyi lopulta losangelesilaisessa sairaalassa 1998 perheen läsnä ollessa. Hänen viimeisiksi sanoikseen jäivät: ""I'm losing"". Virallisilla internet-sivuilla soi hänen laulunsa ""Softly, as I Leave You"". Seuraavana iltana valot sammutettiin Las Vegas Stripilla hänen muistolleen. Sinatran viimeiseksi esittämäksi lauluksi jäi kappale "The Best Is Yet To Come", jonka nimi myös lukee hänen muistolaatassaan.


title: Frank Sinatra

text: Sinatran yhteyksistä amerikanitalialaiseen mafiaan on puhuttu usein ja mafian on väitetty edistäneen hänen uraansa. Mitään todisteita Sinatran sekaantumisesta rikolliseen toimintaan ei ole löytynyt, mutta läheisiä suhteita mafiosoihin kylläkin.


title: Frank Sinatra

text: Yksi Sinatran sedistä, Babe Gavarante, oli Bergen Countyssa Guarino "Willie" Morettin organisaatioon kuuluneen aseellisen jengin jäsen. Moretti tuli tunnetuksi Genovese-mafiaperheen alipäällikkönä. Gavarante tuomittiin murhasta aseellista ryöstöä käsitelleen jutun yhteydessä vuonna 1921. Sinatralla oli myös omat yhteytensä Morettiin: hänen ensimmäinen vaimonsa Nancy Barbato oli Morettin vanhemman alaisen serkku ja Sinatra lauloi Morettin tyttären häissä. Moretti auttoi Sinatraa tämän uralla ja lopulta vuonna 1939 Sinatra allekirjoitti Tommy Dorsey kanssa levytyssopimuksen. Sinatra kuitenkin halusi vuonna 1942 suosionsa lisääntyessä kannattavamman sopimuksen, mutta Dorsey kieltäytyi vapauttamasta tätä sopimuksestaan. Tästä sai alkunsa tapahtumat, joihin mafian on väitetty sekaantuneen.


title: Frank Sinatra

text: Dorseyn 1950-luvulla kertoman version mukaan Sinatra pyysi Morettia apuun. Tosin joskus on mainittu, että apuun tuli Sam Giancana. Tapaamisessa Dorseyn kanssa Moretti painoi aseensa piipun tämän kurkkuun ja uhkasi tappaa tämän, jollei sopimusta purettaisi. Lopulta Dorsey myi Sinatran sopimuksen pois ja tästä korvaukseksi yhden dollarin. Tämä kohtaus päätyi myöhemmin fiktion muodossa elokuvaan "Kummisetä", jossa Johnny Fontane vapautetaan sopimuksestaan sen jälkeen, kun on tehty "tarjous, josta ei voi kieltäytyä". Dorsey väitti kymmenisen vuotta tapahtumien jälkeen, että mafia painosti häntä. Alkuperäinen kertomus tapahtumasta oli se, että Sinatran asianajaja, joka myös edusti Amerikan radioartistien liittoa, uhkasi Dorseyta tämän NBC-lähetysten lopettamisella, joten Dorsey myi Sinatran sopimuksen 75 000 dollarilla.


title: Frank Sinatra

text: Sinatra oli yhteydessä Charles Fischettiin, jonka pikkuveli, miamilaisen "Fontainebleau Hotelin" johtaja, Joseph Fischetti oli Sinatran ystävä. Fischetti järjesti töitä Sinatralle ja esitteli tämän Charles "Lucky" Lucianolle Havannassa. Lucianon Italiaan-karkotuksen jälkeen Sinatra vieraili tämän luona ainakin kahdesti, lauloi tämän joulujuhlassa vuonna 1946 ja antoi tälle seuraavana vuonna lahjaksi kultaisen savukerasian, jossa luki "Hyvälle kaverilleni Charlielle, hänen ystävältään Frankilta". Myös Sinatra oli Havannassa helmikuussa 1947 kuuluisan Hotel Nacionalin mafiakongressin aikana.


title: Frank Sinatra

text: Erityisesti Chicagon syndikaatin johtaja Salvatore "Sam" Giancana oli Sinatran läheinen ystävä. He jakoivat saman tyttöystävänkin, Judith Campbellin. Sinatran vanhin tytär Tina Sinatra on väittänyt, että hänen isänsä ja Giancana auttoivat yhdessä John F. Kennedyä voittamaan vuoden 1960 tärkeät esivaalit kanavoimalla tälle ammattiliittojen ääniä. Sinatra esitteli Judith Campbellin Kennedylle, joka aloitti myöhemmin suhteen Campbellin kanssa, minkä jälkeen Robert Kennedy kehotti veljeään pysymään erossa Sinatrasta.


title: Frank Sinatra

text: Vuonna 1963 Sinatra menetti kasinotoimilupansa, kun Giancana nähtiin Sinatran osittain omistamalla Cal-Neva Lodge -kasinolla Lake Tahoen pohjoisrannalla. Helmikuussa 1981 Sinatran hakiessa toimilupaa uudelleen hänen mafiayhteyksiään ja 50 prosentin omistusta Cal-Neva Lodgesta käsiteltiin Nevadan uhkapelivalvontalautakunnassa ("Nevada Gaming Control Council"). Sinatra kuitenkin sai lupansa takaisin.


title: Frank Sinatra

text: 12. helmikuuta 1970 Sinatra todisti New Jersey State Commissionin edessä järjestäytyneestä rikollisuudesta. Alun perin Sinatra oli kieltäytynyt tästä väittäen haastetta laittomaksi ja vetosi aina Korkeimpaan oikeuteen asti, mutta lopulta sekin tuomitsi Sinatran komission kuultavaksi.


title: Frank Sinatra

text: 11. huhtikuuta 1976 Sinatra esiintyi "Westchester Premier Theater" -teatterissa, jonka esityksen jälkeen hän poseerasi kuvassa useiden johtavien mafiosojen, kuten Jimmy Fratiannon ja Carlo Gambinon, kanssa.


title: Frank Sinatra

text: Vuonna 1984 Sinatra vastaanotti presidentti Ronald Reaganilta Yhdysvaltain korkeimman siviilikunniamerkin, Presidential Medal of Freedom -mitalin.


title: Frank Sinatra

text: Elokuvaohjaaja Martin Scorsese suunnitteli tekevänsä Sinatrasta ensimmäisen kokoillan elämäkertaelokuvan, mutta suunnitelmat kariutuivat. Sinatrasta on aiemmin tehty kaksi televisioelokuvaa.


title: Frank Sinatra

text: Sinatra oli neljä kertaa naimisissa:


title: Fermi

text: Fermi voi tarkoittaa seuraavia:Fermiin liittyy myös seuraava:


title: Sinatra

text: Sinatra voi tarkoittaa ainakin seuraavia:


title: James Stewart

text: James Maitland Stewart (20. toukokuuta 1908 Indiana, Pennsylvania, Yhdysvallat – 2. heinäkuuta 1997 Los Angeles, Kalifornia, Yhdysvallat) oli yhdysvaltalainen Oscar-palkittu elokuvanäyttelijä.


title: James Stewart

text: Stewart aloitti elokuvauransa 1930-luvulla. Hän esiintyi useissa Frank Capran elokuvissa, muun muassa "Herra Smith lähtee Washingtoniin" (1938) ja "Ihmeellinen on elämä" (1946), josta on tullut osa anglosaksista jouluperinnettä. Elokuvasta "Skandaalihäät" (1940) Stewart sai Oscar-palkinnon.


title: James Stewart

text: Stewartin uran katkaisi toinen maailmansota. Hän haki Yhdysvaltain maavoimien lentojoukkoihin lentosotamiehenä jo vuonna 1940. Hän toimi pommituslentäjänä Euroopassa yleten everstiksi ja laivueenkomentajaksi, ja oli ehdolla rykmentinkomentajaksi, mutta sota loppui juuri ennen hänen nimittämistään. Hänen pääsyään lentäjäksi vaikeutti aluksi alipaino. Hän lensi B-24 Liberator -pommikoneita sodan aikana. Myöhemmin hän näytteli useissa ilmailuaiheisissa elokuvissa. Hän yleni lopulta prikaatinkenraalin arvoon reservissä ollessaan.


title: James Stewart

text: Hän oli Alfred Hitchcockin luottonäyttelijä ja esiintyi neljässä ohjaajan elokuvassa: "Köysi" (1948), "Takaikkuna" (1954), "Mies joka tiesi liikaa" (1956) ja "Vertigo" (1958). Hän teki muitakin jännityselokuvia ja lännenfilmejä kuten "Mies joka ampui Liberty Valancen" (1962).


title: James Stewart

text: Stewart esiintyi aktiivisesti radiossa koko uransa ajan. Vuosina 1953–1954 hänellä oli myös oma lännensarjansa "The Six Shooter".


title: James Stewart

text: Stewartille myönnettiin Yhdysvaltain elokuvainstituutin elämäntyöpalkinto vuonna 1980 ja hänet palkittiin Kunnia-Oscarilla 1985. Vuonna 1999 American Film Institute valitsi Stewartin vuosisadan kolmanneksi merkittävimmäksi miesnäyttelijäksi. Hän on saanut elokuvaurastaan tähden Hollywood Walk of Famelle ja hänen käden- ja jalanjälkensä on ikuistettu Grauman's Chinese Theatren edustalla olevaan betonilaattaan vuonna 1948 tapahtuneessa seremoniassa.


title: James Stewart

text: James Stewart oli näyttelijänä ja ihmisenä erittäin pidetty; Markku Tuuli totesi eräässä arvostelussaan, että Stewartia katseli elokuvassa mielellään, vaikka tämä olisi vain istuskellut ongella ilman ensimmäistäkään repliikkiä.


title: James Stewart

text: Politiikassa Stewart kuului republikaanisen puolueen tukijoihin ja kampanjoi aktiivisesti Richard Nixonin ja Ronald Reaganin puolesta. Hän tuki myös vahvasti kommunismin vastaista liikettä ja huhujen mukaan hän toimi vakoojana J. Edgar Hooverille kommunismin vastaisessa toiminnassa.


title: James Stewart

text: Vuonna 1949 Stewart meni naimisiin Gloria Hatrick McLeanin kanssa. Avioliitto kesti vaimon kuolemaan asti 1994. Vuonna 1951 he saivat kaksostyttäret Judyn ja Kellyn. Stewart myös adoptoi vaimonsa aiemmassa avioliitossaan saamat kaksi poikaa. James Stewart kuoli sydänvaivoihin 89-vuotiaana.


title: Cary Grant

text: Cary Grant (oik. Archibald Alexander Leach; 18. tammikuuta 1904 Bristol, Englanti, Iso-Britannia – 29. marraskuuta 1986 Davenport, Iowa, Yhdysvallat) oli englantilaissyntyinen näyttelijä. Hänestä tuli Yhdysvaltain kansalainen vuonna 1942. Grant kuului 1930-luvulta lähtien Hollywoodin kirkkaimpiin tähtiin. Hänet tunnettiin komediatähtenä sekä Alfred Hitchcockin luottonäyttelijänä.


title: Cary Grant

text: Hän aloitti elokuvauransa 1930-luvun alkupuolella ja hänestä tuli nopeasti yksi Hollywoodin kirkkaimmista miestähdistä. Yksi hänen ensimmäisistä elokuvarooleistaan oli "Vaalea Venus" (Blonde Venus, 1932) jossa hänen vastanäyttelijänään oli Marlene Dietrich. Seuraavana vuonna hän näytteli Mae Westin kanssa elokuvissa "Vaarallinen kaunotar" (She Done Him Wrong, 1933) ja "En ole enkeli" (I’m No Angel, 1933). Hän näytteli Jean Harlowin kanssa elokuvassa "Lentäjän viimeinen urotyö" (Suzy, 1936). Katharine Hepburnin kanssa hän tähditti peräti neljää elokuvaa; "Veikeä kulkuri" (Sylvia Scarlett, 1935), "Hätä ei lue lakia" (Bringing Up Baby, 1938), "Vakka kantensa valitsee" (Holiday, 1938) ja "Skandaalihäät" (The Philadelphia Story, 1940). Näistä elokuvista kolme oli George Cukorin ohjaamia. Elokuvassa "Vain enkeleillä on siivet" (Only Angels Have Wings, 1939) hänen vastanäyttelijänään oli ensimmäisessä merkittävässä roolissaan Rita Hayworth.


title: Cary Grant

text:
Hän oli 1940-luvulla Hollywoodin kirkkaimpia miestähtiä ja silloin ilmestyivät muun muassa elokuvat "Meidän vastaeronneiden kesken"
(His Girl Friday, 1940), "Hän tuli yöllä" (The Talk of the Town, 1942), "Arsenikkia ja vanhoja pitsejä" (Arsenic and Old Lace, 1944), "Yö ja päivä" (Night and Day, 1946) ja "Piispan vaimo" (The Bishop's Wife, 1947). Cary Grantista tuli 1940- ja 1950-luvuilla Alfred Hitchcockin luottonäyttelijä ja hän tähditti peräti neljää Hitchcockin elokuvaa; "Vaarallisia valheita" (Suspicion, 1941) vastanäyttelijänä oli Joan Fontaine, "Kohtalon avain" (Notorious, 1946) vastanäyttelijänä Ingrid Bergman, "Varkaitten paratiisi" (To Catch a Thief, 1955) vastanäyttelijänä Grace Kelly ja "Vaarallinen romanssi" vastanäyttelijänä Eva Marie Saint (North by Northwest, 1959).


title: Cary Grant

text: Hänen muita 1950-luvun elokuvia ovat muun muassa "Rakas, minä nuorrun" (Monkey Business, 1952) jossa vastanäyttelijänä olivat Ginger Rogers ja Marilyn Monroe, "Unohtumaton rakkaus" (An Affair to Remember, 1957) joka on nimetty yhdeksi kaikkien aikojen ja romanttinen komedia "Lemmenlaiva" (Houseboat, 1958) vastanäyttelijänään Sophia Loren. Yksi hänen viimeisistä elokuvista oli "Charade – vaarallinen peli" (Charade, 1963), jossa hänen vastanäyttelijänä oli Audrey Hepburn. Cary Grant päätti elokuvauransa vuonna 1966.


title: Cary Grant

text: Kirjailija Ian Fleming loi James Bondin Grant mielessään. Grantille tarjottiin Bondin roolia, mutta hän kieltäytyi. American Film Institute valitsi vuonna 1999 Grantin Humphrey Bogartin jälkeen.


title: Cary Grant

text: Grant oli naimisissa viisi kertaa ja hänellä oli yksi tytär. Hän kuoli aivohalvaukseen 82-vuotiaana vuonna 1986.